Στην επιφάνεια τα υποτιθέμενα χαρακτηριστικά του M1X της Apple\nΗ ομάδα σχεδιασμού hardware της Apple πρόσφατα κυκλοφόρησε τον ταχύτερο μέχρι τώρα πυρήνα επεξεργαστή της. Πρόκειται για τους πυρήνες του επεξεργαστή M1 που σχεδιάστηκε για laptops και mini υπολογιστές. Τώρα, η Apple φαίνεται ότι ξεπέρασε και αυτόν, με το νέο M1X, του οποίου τα χαρακτηριστικά έγιναν γνωστά πριν λίγες ώρες.\nΟ M1 διαθέτει 8 πυρήνες, εκ των οποίων οι μισοί είναι χαμηλής κατανάλωσης και οι άλλοι μισοί είναι σχεδιασμένοι για υψηλές επιδόσεις. Και στην πράξη αποδείχθηκε πολύ ταχύς. Ωστόσο, δεν καλύπτει συσκευές με περισσότερες απαιτήσεις από το MacBook Pro των 13 ιντσών. Εδώ έρχεται, λοιπόν, ο M1X από την Apple. Σχεδιασμένος για high-end laptops και πιο απαιτητικές διαδικασίες, ο νέος επεξεργαστής στοχεύει στο να δημιουργήσει ένα νέο επίπεδο.\nΟ πανίσχυρος επεξεργαστής διαθέτει 12 πυρήνες, με τους τέσσερις να είναι χαμηλής ισχύος και τους υπόλοιπους οκτώ να είναι υψηλών επιδόσεων και αναμένεται να είναι πολύ πιο ισχυρός από τον M1. Η διαμόρφωση της μνήμης και των γραφικών δεν είναι ακόμα γνωστή, οπότε θα πρέπει να κάνουμε υπομονή για να έχουμε ολοκληρωμένη άποψη για το νέο chip.\nΟ νέος επεξεργαστής αναμένεται να κυκλοφορήσει κατά τη διάρκεια του πρώτου τριμήνου του 2021, σύμφωνα με την πηγή της παραπάνω διαρροής. Οπότε, θα πρέπει να κάνουμε αρκετή υπομονή μέχρι να δούμε τι ακριβώς θα ισχύει. Φυσικά, πρέπει να έχουμε κατά νου ότι οι πληροφορίες που αναφέρονται δεν είναι απαραίτητα εξ’ολοκλήρου αληθείς.\nΟι φοιτητές του ΑΠΘ σχεδιάζουν το δικό τους αυτόνομο όχημα\nΗ BMW ετοιμάζει το πρώτο ηλεκτρικό της σειράς M\nΗ TSMC σύντομα θα κατασκευάζει σχεδόν όλους τους CPU της Intel


Τούρκοι κλέφτες της ιστορίας: Οι Έλληνες δεν υπήρξαν στην αρχαία Μικρά Ασία - Κατοχικά Νεα\n11:43 - 15/04/2021\nΤούρκοι κλέφτες της ιστορίας: Οι Έλληνες δεν υπήρξαν στην αρχαία Μικρά Ασία\n“Η Τουρκία είναι η πατρίδα πολλών αρχαίων πολιτισμών και αυτοκρατοριών. Τα ευρήματα της πλούσιας αυτής ιστορίας είναι ακόμα εμφανή στις αρχαίες πόλεις της Ανατολίας”! Ποιος τα λέει αυτά; Μα η τουρκική εφημερίδα Χουριέτ που σε φωτορεπορτάζ της παρουσιάζει τις πέντε αρχαίες πόλεις που πρέπει κάποιος να επισκεφτεί στην Τουρκία.\nΚαι εν αρχή είναι η Έφεσος, “ένα εξαιρετικό παράδειγμα ΡΩΜΑΪΚΗΣ πόλης-λιμανιού”, αναγράφει χωρίς ντροπή η τουρκική φυλλάδα, ξεχνώντας να αναφέρει ότι η πόλη ήταν ΕΛΛΗΝΙΚΗ, ιδρυμένη από Έλληνες κατά τον Α’ Αποικισμό τον 10ο αιώνα π.Χ. και παρέμεινε ελληνική σε ταυτότητα και χαρακτήρα μέχρι που η περιοχή κατακτήθηκε από τους βαρβάρους προγόνους των συντακτών της Χουριέτ.\nΑκολουθεί η Χατούσα, πρωτεύουσα της αυτοκρατορίας των Χετταίων, ενός αρχαίου λαού που εγκαταστάθηκε στη Μικρά Ασία στις αρχές της 2ης χιλιετίας π.Χ. και ίδρυσε ισχυρό κράτος. Τους καημένους τους Χετταίους κάποιοι Τούρκοι “ιστορικοί” τους ονομάζουν “προ-Τούρκους” για να δικαιολογήσουν την παρουσία τους στη Μικρά Ασία.\nΑκολουθεί η πόλη Ζεύγμα, επίσης αρχαία ελληνική, τμήμα του ελληνιστικού βασιλείου της Κομμαγηνής. Η πόλη ιδρύθηκε ως Σελεύκεια από τον Σέλευκο Α’ Νικάτωρ στις αρχές του 3ου αι. π.Χ. Φυσικά οι Τούρκοι δεν αναφέρουν ούτε λέξη για την ελληνικότητά της.\nΑκολουθούν τα Πάταρα της Λυκίας, πόλη καταγωγής του Αγίου Νικολάου. Σύμφωνα με τον Στράβωνα πήρε το όνομά της από τον Πάταρο, γιο του θεού Απόλλωνα – καθαρόαιμου Τούρκου προφανώς! Ακολουθεί η πόλη Άσσος, επίσης ελληνική, ιδρυμένη τον 10 αι. π.Χ. από Έλληνες Αιολείς αποίκους. Για την Χουριέτ όμως οι Έλληνες δεν υπήρξαν, μόνο οι “προ-Τούρκοι”.\nΦυσικά δεν είναι η πρώτη φορά που οι Τούρκοι επιχειρούν να ακυρώσουν την πανάρχαιη ελληνική παρουσία στην Μικρά Ασία. Ακόμα και Τούρκοι πανεπιστημιακοί, ακόμα και στην προ Ερντογάν εποχή, έχουν παρουσιάσει εξωφρενικές απόψεις για την ιστορία της Μικράς Ασίας. Μέχρι ελληνικά τοπωνύμια όπως το “Οινόη” – πόλη του Πόντου γνωστή για το κρασί της, εξ’ ου και το όνομα – “βαπτίστηκε” ως “προ-τουρκική” από Τούρκους που θέλουν, παρά ταύτα, να ονομάζονται ιστορικοί.\nΣε ένα χαρακτηριστικό περιστατικό, μερικά χρόνια πριν, Τούρκος ξεναγός είχε χαστουκίσει Αμερικανίδα τουρίστρια όταν κατά την ξενάγηση στην αρχαία Έφεσο τόλμησε να αναφέρει ότι επρόκειτο για ελληνική πόλη, την ώρα που ο Τούρκος επέμενε ότι επρόκειτο για “τον δικό τους πολιτισμό”! Αν και έχουν περάσει τόσα χρόνια από την τουρκική κατάκτηση της Μικράς Ασίας ο Τούρκος ακόμα πάσχει από το σύνδρομο του καταπατητή και τρέμει την ιστορία. Μόνο εδώ, κάποιοι, ομιλούν για “χαμένες πατρίδες”.\nΞΕΦΤΙΛΕΣ 04/15/2021 @ 12:03 ΜΜ\nΟΠΟΙΟΣ ΕΛΛΗΝΑΣ ΠΕΤΑΕΙ ΜΕ TURKISH AIRLINES ειναι ΑΠΑΤΡΙΣ ΚΑΙ ΑΝΘΕΛΛΗΝΑΣ..\nΤΙ ΛΈΝΕ ΤΑ ΒΙΝΤΕΑΚΙΑ ΣΤΟ ΑΕΡΟΠΛΑΝΟ ΓΙΑ ΤΑ ΜΕΡΗ ΤΗΣ ΤΟΥΡΚΙΑΣ;ΚΑΙ ΤΗΝ ΙΣΤΟΡΊΑ ΤΟΥΣ; ΠΟΥΘΕΝΑ ΔΕΝ ΜΙΛΑΝΕ ΓΙΑ ΕΛΛΗΝΕΣ..ΣΤΟ ΒΙΝΤΕΑΚΙ ΠΟΥ ΕΧΟΥΝ ΤΙΣ ΠΡΩΤΕΥΟΥΣΕΣ ΤΓΣ ΕΥΡΏΠΗΣ..ΑΠΟΥΣΙΑΖΕΙ Η ΑΘΗΝΑ ΚΑΙ Η ΕΛΛΑΔΑ ..ΚΟΜΠΛΕΞΙΚΟΙ ΚΛΕΦΤΕΣ ΕΙΝΑΙ ΟΛΟΙ ΟΙ ΤΟΥΡΚΟΙ\njesus 04/15/2021 @ 12:40 ΜΜ\nafta epsachnan kai oi nazi (tule]psachnane gia tous arianous progonous tous etzi kai seltzouki psachoun tin ariani fili diladi oti i katagogei tous einai arioi.Emeis telika eimetha slavotourkoi kai afti einai Atlantioi.O orwelikos kosmos tous chtipise katakefala kai tous seltzoukous fisika.Loipon tora xerete oti eimaste slavotourkoi katagogei mas apo tin kokkini milia mongolia. Kalo ramazani na exoume.(ore trela)\nΑ.Α.Α.Α. 04/15/2021 @ 12:54 ΜΜ\nΓωωρίζουν οι υπεύθυνοι το τι κάνουν κάτι çoğlan στογλάνια ξεναγοί όταν ξεναγούν εντός Ελλάδος; χαχαχα…


Χριστιάνα Μούζουρα: Η πιο άβολη στιγμή που βίωσε στα Δίδυμα Φεγγάρια | Zappit\nHome / Σειρές / Χριστιάνα Μούζουρα: Η πιο άβολη στιγμή που βίωσε στα Δίδυμα Φεγγάρια\nΠέμπτη, 20.10.2016, 19:59\n« Το μοναδικό άγχος που είχα ήταν το ότι...»\nΆλλαξες συνήθειες από τότε που έγινες αναγνωρίσιμη; «Ως άτομο είμαι πάρα πολύ αυθόρμητη. Επομένως, αν έμπαινα στη διαδικασία να αλλάξω συνήθειες από την καθημερινότητά μου ή στοιχεία του χαρακτήρα μου, δεν θα ήμουν ο εαυτός μου.»\nΑισθάνθηκες ποτέ την αμφιβολία του «δεν μπορώ, δεν θα τα καταφέρω»; «Οι αμφιβολίες για το αν θα πάει καλά μια δουλειά, πάντοτε υπάρχουν. Ωστόσο, δεν ήταν κάτι που με φόβισε ιδιαίτερα. Το μοναδικό άγχος που είχα ήταν το ότι θα έπρεπε να δουλέψω περισσότερο και όχι ότι δεν θα τα καταφέρω. Βέβαια, η πολύτιμη βοήθεια και στήριξη των συντελεστών, της σκηνοθετικής ομάδας αλλά και του Ανδρέα Γεωργίου, αποδείχτηκε ιδιαίτερα ενθαρρυντική ώστε να εγκλιματιστώ πιο εύκολα και να φέρω εις πέρας έναν τόσο απαιτητικό ρόλο.»\nΥποδύεσαι δυο ρόλους στην ίδια σειρά. Αυτό ήταν κάτι που αύξησε τον βαθμό δυσκολίας; «Όχι, ιδιαίτερα. Αν και όταν βρέθηκα στο δοκιμαστικό, δεν γνώριζα καθόλου περί τίνος πρόκειται και δεν ήξερα ούτε την υπόθεση, δεν ένιωσα ότι θα ήταν κάτι ακατόρθωτο. Το αντιμετώπισα φυσιολογικά και ψύχραιμα.»\nΤι σε δυσκόλεψε περισσότερο στη διάρκεια των γυρισμάτων; «Δεν θα ξεχάσω την πιο άβολη στιγμή που βίωσα όταν βρέθηκα στο πρώτο μας γύρισμα. Βρισκόμουν σε ένα άγνωστο μέρος, με δεκάδες ηθοποιούς και άτομα του συνεργείου. Εκτός του ότι δεν γνώριζα κανένα, εκείνη τη μέρα έπρεπε να γυρίσω την πρώτη μου ερωτική σκηνή, πράγμα που δυσκόλευε ακόμα περισσότερο την κατάσταση μιας και το άγχος που είχα ήταν απερίγραπτο. Ευτυχώς, ύστερα από μερικές προσπάθειες, τα καταφέραμε.»\nΔΙΔΥΜΑ ΦΕΓΓΑΡΙΑ ΧΡΙΣΤΙΑΝΑ ΜΟΥΖΟΥΡΑ


Δεν σταματά η ζωή σε έναν ανεκπλήρωτο έρωτα! - Neopolis\nΔεν σταματά η ζωή σε έναν ανεκπλήρωτο έρωτα!\nGuest Author Απρίλιος 5, 2016\nΈνα απ’ τα πιο όμορφα συναισθήματα που μπορεί να ζήσει ένας άνθρωπος, είναι αδιαμφισβήτητα ο έρωτας. Όλοι τον έχουμε νιώσει. Άλλοι τον ένιωσαν μία φορά, άλλοι τον ένιωσαν δύο και άλλοι περισσότερες φορές. Από μικρά παιδιά μας απασχολούν οι έρωτες, οι χαρές και οι μπελάδες τους.\nΕρωτευόμαστε λοιπόν, αλλά όπως με κάθε αρχή, ίσως, αργά ή γρήγορα, έρχεται και ένα τέλος. Και με τον τρόπο αυτό κλείνει ένα κεφάλαιο στη ζωή μας. Όμως τι γίνεται στις περιπτώσεις που ο έρωτας μένει ανεκπλήρωτος;\nΑπωθημένο, ανικανοποίητο, πλατωνικός έρωτας. Έτσι αναφέρεται και ερμηνεύεται στο λεξικό της νεοελληνικής γλώσσας ο ανεκπλήρωτος έρωτας… Μπορούμε να μιλάμε αρκετές ώρες για τον έρωτα και τις όμορφες στιγμές του. Όμως για τον ανεκπλήρωτο, δυσκολευόμαστε να εκφραστούμε. Δύσκολα τον εξομολογούμαστε, ίσως γιατί πολύ απλά, δεν τον ζήσαμε. Δεν καταφέραμε να ζήσουμε τον «μύθο», που πλάσαμε γύρω από τον συγκεκριμένο έρωτα. Έμεινε απραγματοποίητος.\nΊσως ο χρόνος δεν βοήθησε ή δεν ήταν η κατάλληλη στιγμή για να ευδοκιμήσει. Ίσως κάποιος άλλος κινήθηκε πιο γρήγορα και σε πρόλαβε. Μπορεί να υπήρχαν ορισμένα ταμπού, ανασφάλειες και προκαταλήψεις. Κάποιος φόβος από προηγούμενη ερωτική απογοήτευση. Μπορεί να φταίει η απόσταση ή οι επαγγελματικές υποχρεώσεις. Ίσως να μην υπήρχε η σωστή χημεία για να «δέσει». Όμως, σκέφτεσαι πως δεν είχε τον χρόνο να σε γνωρίσει καλύτερα. Γιατί σε απορρίπτει; Γιατί να μην προσπαθήσει περισσότερο; Ποιος ξέρει; Ένα είναι σίγουρο, πως δεν βγαίνει από το μυαλό εύκολα και νέα σενάρια πλάθονται στο μυαλό κάθε βράδυ.\nΓι’ αυτό και όλα αυτά τα σενάρια και τα ερωτήματα που γεννιούνται μας σπάνε την καρδιά σε κομμάτια και αφήνουν σημάδια στην ψυχή. Μας βασανίζουν μέρες, μήνες, χρόνια ολόκληρα. Καμιά φορά, σε εμποδίζουν να προχωρήσεις παρακάτω. Σε εμποδίζουν να ερωτευτείς. Σε κάνουν να μένεις πίσω, στον έρωτα, που δεν προχώρησε. Σε κάνουν να τον συγκρίνεις με τους νέους έρωτες που θα έρθουν στη ζωή σου. Όμως μην μπερδεύεσαι. Τον ανεκπλήρωτο έρωτα δεν τον βίωσες, απλά τον φαντάστηκες και τον φαντάζεσαι. Δεν ξέρεις την εξέλιξη και την κατάληξη του. Δεν είναι λοιπόν ανόητο να μένεις προσκολλημένος σε μια φαντασία;\nΑπ’ την άλλη βέβαια, υπάρχει και η άλλη οπτική με την οποία θα συμφωνήσουν αρκετοί… Είναι όντως έρωτας ή μήπως κάποια εμμονή; Κάποιο θέμα ενός θιγμένου εγωισμού και πληγωμένης επιβεβαίωσης;\nΗ ζωή όμως, όπως και να έχουν τα πράγματα, προχωρά. Δεν σταματά η ζωή σε έναν έρωτα και μάλιστα σε έναν ανεκπλήρωτο. Όσο δύσκολο μπορεί να είναι, πρέπει να προσπαθήσεις να τον σβήσεις. Πρέπει να προχωρήσεις κι εσύ. Να πας παρακάτω. Να δώσεις ευκαιρίες και να γνωρίσεις νέους έρωτες που θα σε γεμίσουν με ευτυχία και όμορφες στιγμές. Άλλωστε ο κάθε άνθρωπος είναι ξεχωριστός και ξεχωριστή θα είναι και η ερωτική σας χημεία.\nΓκρέμισε λοιπόν τα τείχη του απωθημένου, ανικανοποίητου έρωτα και χτίσε σε γερά θεμέλια, τα τείχη ενός πραγματικού.\nανεκπλήρωτοι έρωτες απωθημένα έρωτας ερωτική απογοήτευση πληγωμένη καρδιά συναισθήματα σχέσεις


Η ELPEN δώρησε απινιδωτή στον Δήμο Ιάσμου, με πρωτοβουλία του καρδιολόγου Π. Σόφτα - IN KOMOTINI NEWS - Ειδησεογραφική ιστοσελίδα της Κομοτηνής/Ροδόπης/Θράκης\nΑρχική MAGAZINO Η ELPEN δώρησε απινιδωτή στον Δήμο Ιάσμου, με πρωτοβουλία του καρδιολόγου Π....\nΤον δικό του φορητό-εξωτερικό απινιδωτή ελεύθερης χρήσης, έχει πλέον ο Ίασμος Ροδόπης.\nΜετά από πρωτοβουλία του καρδιολόγου Πασχάλη Σόφτα, και τη συνέργεια του τοπικού πολιτιστικού συλλόγου δια του Παναγιώτη Σπορίκη, η Ελληνική Φαρμακευτική Εταιρεία ELPEN προχώρησε στη δωρεά του μηχανήματος, που μπορεί να σώσει ζωές.\nΗ παράδοση του απινιδωτή έγινε στο γραφείο του δημάρχου της περιοχής κ. Καδή Ισμέτ, ο οποίος ευχαρίστησε όλους όσους συνέπραξαν στην ενέργεια, και ιδίως τη δωρήτρια εταιρεία.\nΟ απινιδωτής θα τοποθετηθεί σε δημόσιο κεντρικό χώρο – πιθανότατα στον προθάλαμο του Αστυνομικού Τμήματος – ώστε ανά πάσα στιγμή, όλο το 24ωρο, να έχουν πρόσβαση όσοι είναι εκπαιδευμένοι στη χρήση του.\nΚαι στον Ίασμο οι ανανήπτες είναι αρκετοί – 120 τον αριθμό – καθώς έχει προηγηθεί σειρά σεμιναρίων που οργάνωσαν ο κ. Σόφτας, η συνάδελφός του ορθοπαιδικός κ. Ράνια Κούκου και το ΕΚΑΒ, ενώ έπεται και συνέχεια, καθώς το επόμενο εκπαιδευτικό σεμινάριο, για 35 άτομα που θα δηλώσουν συμμετοχή, έχει προγραμματιστεί για τις 11 Νοεμβρίου.\n«Ευοδώθηκε μια πρωτοβουλία που έλαβα με μόνο στόχο τον «εξοπλισμό» του χωριού με ένα απλό μηχάνημα, το οποίο μπορεί να το δουλέψει ο οποιοσδήποτε έχει μια κατάρτιση, και έτσι να ζωθεί κυριολεκτικά μια ζωή», σημείωσε ο κ. Σόφτας, καλώντας όλο τον κόσμο να λάβει μέρος στα σχετικά σεμινάρια που διοργανώνει σε συνεργασία με το ΕΚΑΒ. «Ανά πάσα στιγμή οποιοσδήποτε μπορεί να χρειαστεί άμεση επέμβαση με έναν απινιδωτή. Είναι κρίσιμο και χρήσιμο, όσοι ξέρουμε να τον χειριζόμαστε, να είμαστε όσο περισσότεροι γίνεται», συμπλήρωσε.\nFacebook: Πασχάλης Σόφτας Καρδιολόγος


Τηλεόραση, η καλύτερη παρέα στην καραντίνα | Η ΚΑΘΗΜΕΡΙΝΗ\nΤηλεόραση, η καλύτερη παρέα στην καραντίνα\n«Πρωταθλήτριες» στην τηλεθέαση αναδείχθηκαν οι γυναίκες ηλικίας άνω των 55 ετών.\n12.11.2020 • 22:23\n«Κολλημένοι» στους τηλεοπτικούς δέκτες τους πέρασαν οι Ελληνες την καραντίνα της περασμένης άνοιξης. Αυτό δείχνουν τα στοιχεία της Nielsen που δόθηκαν στη δημοσιότητα και αφορούν την τηλεοπτική σεζόν 2019-2020 (διάστημα Σεπτεμβρίου 2019 – Αυγούστου 2020). Επί σχεδόν εξίμισι ώρες την ημέρα οι Ελληνες ήταν συντονισμένοι σε κάποιο τηλεοπτικό πρόγραμμα τον Μάρτιο και τον Απρίλιο, τους μήνες δηλαδή του πρώτου lockdown. Πιο συγκεκριμένα, οι «καμπύλες» της Nielsen δείχνουν άνοδο της τηλεθέασης από το πρώτο δεκαήμερο του Φεβρουαρίου έως και το τέλος Αυγούστου.\nΤον Μάρτιο ο μέσος ημερήσιος χρόνος τηλεθέασης έφτασε τα 379 λεπτά, τον Απρίλιο τα 386 λεπτά και τον Μάιο, οπότε και ξεκίνησε η χαλάρωση των μέτρων, τα 306 λεπτά. «Πρωταθλήτριες» στην τηλεθέαση αναδείχθηκαν οι γυναίκες ηλικίας άνω των 55 ετών (460 λεπτά ημερησίως), ακολούθησαν οι άντρες άνω των 55 ετών (400 λεπτά) και οι γυναίκες ηλικίας 35-54 ετών (331 λεπτά). Περισσότερο χρόνο (421 λεπτά την ημέρα) παρακολουθώντας τηλεοπτικά προγράμματα πέρασαν οι πολίτες χαμηλής μόρφωσης. Οσοι διαθέτουν μεσαίο μορφωτικό επίπεδο αφιέρωσαν 343 λεπτά ημερησίως στην τηλεόραση και όσοι έχουν υψηλό μορφωτικό επίπεδο, 227 λεπτά. Περίπου δυόμισι ώρες την ημέρα την περίοδο του lockdown βρίσκονταν μπροστά στην οθόνη της τηλεόρασης παιδιά και νέοι 4-17 ετών.\nΤους μήνες Μάρτιο, Απρίλιο και Μάιο, σχεδόν ένας στους δύο Ελληνες παρακολουθούσε κάποιο τηλεοπτικό πρόγραμμα το διάστημα μετά τις 9 και έως τις 11 το βράδυ (το υψηλότερο ποσοστό, 52,1%, κατεγράφη μεταξύ 22.30-22.45 έναντι 45,1% το αντίστοιχο δεκαπεντάλεπτο του ίδιου τριμήνου το 2019). Ακόμη πιο εντυπωσιακά είναι τα στοιχεία όσον αφορά το ποσοστό του πληθυσμού που παρακολούθησε τηλεόραση έστω για ένα λεπτό στο διάστημα Σεπτεμβρίου 2019 – Αυγούστου 2020. Τα ποσοστά καταγράφουν σταθερά αυξητική τάση από τα μέσα Φεβρουαρίου και κορυφώνονται τον Απρίλιο, οπότε το 80% των πολιτών παρακολούθησε τηλεόραση έστω και για ένα λεπτό στη διάρκεια της ημέρας (το αντίστοιχο ποσοστό τον Απρίλιο του 2019 ήταν 73,6%). Τον Μάρτιο το 79,3% και τον Μάιο το 75,1% των Ελλήνων είδε τηλεόραση έστω για ένα λεπτό.\nΟσον αφορά συγκεκριμένες ηλικιακές ομάδες, εξαιρετικά υψηλό, 86,2%, είναι το ποσοστό των γυναικών άνω των 55 ετών που παρακολούθησαν τηλεόραση έστω για ένα λεπτό το διάστημα Σεπτεμβρίου 2019 – Αυγούστου 2020. Στη δεύτερη θέση είναι οι άντρες άνω των 55 ετών (το 84,2% είδε τηλεόραση έστω για ένα λεπτό) και την τριάδα συμπληρώνουν οι γυναίκες 35-54 ετών (81,4%). Επίσης, ένα εντυπωσιακό 60,3% των παιδιών και των νέων 4 έως 17 ετών συντονίστηκε στους τηλεοπτικούς δέκτες έστω για ένα λεπτό την ημέρα αυτό το δωδεκάμηνο.\nΤις ημέρες-σταθμούς στην εξέλιξη της υγειονομικής κρίσης, όπως είναι αναμενόμενο, οι Ελληνες πέρασαν πολλές ώρες παρακολουθώντας τηλεόραση. Στις 26 Φεβρουαρίου, οπότε ανακοινώθηκε το πρώτο κρούσμα, 307 λεπτά, στις 11 Μαρτίου, όταν ανακοινώθηκε το κλείσιμο των σχολείων, 340 λεπτά και στις 23 Μαρτίου, όταν επιβλήθηκε η καραντίνα, 440 λεπτά.\nΤα ερείπια στην πόλη, τότε και τώρα\nΗ Μίλντρεντ από το Μιζούρι ψήφισε Τραμπ\nΤο Μέγαρο Μουσικής ξανά στο Διαδίκτυο\nΟι φουάρ της Σαγκάης επιμένουν\nΤο άγαλμα της Γούλστοουνκραφτ\nΨηφιακό λαθρεμπόριο αρχαιοτήτων σε… άνθηση


Συνάντηση Αναστασιάδη-Τατάρ την ερχόμενη εβδομάδα - Ειδήσεις - νέα - Το Βήμα Online\nΣε συνέντευξη που παραχώρησε ο Ερσίν Τατάρ σε διαδικτυακή εκπομπή της ιστοσελίδας Haber Kibris, ανέφερε ότι ο κ. Αναστασιάδης του τηλεφώνησε προσωπικά για να του εκφράσει τα συγχαρητήριά του για την εκλογή του.\nΣημείωσε, δε, ότι της συνάντησής του με το Νίκο Αναστασιάδη θα προηγηθεί επίσκεψη του ίδιου στην Αγκυρα.\nΚαταλήγοντας, ο κ. Τατάρ δήλωσε ότι προσκάλεσε τον κ. Ερντογάν στα εγκαίνια του νέου νοσοκομείου πανδημίας στην κατεχόμενη Λευκωσία, το οποίο βρίσκεται στο στάδιο της ολοκλήρωσης.\nΣχετικά άρθρα «Νέες εντάσεις» μετά την εκλογή Τατάρ Εκλογή Τατάρ : Τα πολλά πλην και το ένα συν Αναστασιάδης – Τατάρ συμφώνησαν να συναντηθούν άμεσα Σε αχαρτογράφητα νερά το Κυπριακό μετά τη νίκη Τατάρ Αναστασιάδης : Η ετυμηγορία των Τουρκοκύπριων, απόλυτα σεβαστή Τατάρ προς Ελληνοκύπριους: «Έτοιμος για διαπραγματεύσεις αν σταματήσετε να είστε αδιάλλακτοι» «Εκλογές» στα Κατεχόμενα: Συγχαρητήρια Ερντογάν στον Ερσίν Τατάρ «Εκλογές» στα Κατεχόμενα : «Έτοιμος για διαπραγματεύσεις» δηλώνει ο Τατάρ «Εκλογές» στα Κατεχόμενα: «Αιχμές» από τον Ακιντζί – «Φτιαχτό το αποτέλεσμα» «Εκλογές» στα Κατεχόμενα: Νίκη για τον «εκλεκτό» του Ερντογάν, Ερσίν Τατάρ


CUP&GO | H πρώτη αλυσίδα food truck της Ελλάδας\nΓια πρώτη φορά, με τo CUP&GO ένα εντυπωσιακό, υπερπολυτελές, κιτρινόμαυρο λεωφορείο μετατρέπεται σε καντίνα και γίνεται ο ιδανικός προορισμός για έναν γρήγορο καφέ, ένα λαχταριστό σνακ, ένα διάλειμμα από τις υποχρεώσεις της καθημερινότητας.\nΜε εύηχο όνομα που σου μένει, το CUP&GO προσφέρει καινοτόμες ευκαιρίες franchise στην εστίαση, σύμφωνες με τις απαιτήσεις του σήμερα, που αποδίδουν. Με αφετηρία την πόλη της Δράμας, το CUP&GO έχει ήδη ξεκινήσει να «παρκάρει» και σε άλλες περιοχές. Στο 12o χλμ. Δράμας - Καβάλας, έξω από γνωστό πολυκατάστημα δεσπόζει το εντυπωσιακό, υπερπολυτελές λεωφορείο CUP&GO, το οποίο επιλέγουν εργαζόμενοι και περαστικοί για μια γρήγορη, γευστική στάση.\nΤο CUP&GO απευθύνεται στους ανθρώπους εν κινήσει. Η έλλειψη των cafes σε αποκεντρωμένα σημεία είναι πολύ έντονη. Τα περισσότερα καταστήματα βρίσκονται σε κεντρικά σημεία, με αποτέλεσμα να μην μπορεί να σταθμεύσει ο οδηγός, ο ταξιτζής, ο ταξιδιώτης, γενικά, ο αυτοκινητιστής. Τα σημεία που μπορούν να τοποθετηθούν τέτοια λεωφορεία - καταστήματα είναι πάρα πολλά! Σε παραλίες, σε κεντρικές οδικές αρτηρίες, σε πολυκαταστήματα κ.λπ. Αυτή είναι και η ευελιξία του CUP&GΟ!\nΤο CUP&GO απαντά στα θέλω των καταναλωτών\nH τάση των food trucks παγκοσμίως φαίνεται πως βρίσκεται στην κορυφή των trends και η πανδημία του Covid-19 επιτείνει αυτή την τάση. Οι κινητές καντίνες αποτελούν μια εναλλακτική και δυναμική λύση για τα κλειστά εστιατόρια. Λόγω των μέτρων, οι πελάτες δεν μπορούν πλέον να γευματίσουν ή να δειπνήσουν σε κάποιο restaurant και τα food trucks που βρίσκονται σε ανοικτούς χώρους έρχονται να καλύψουν αυτή την ανάγκη.\nΕπιπλέον, καθώς τα food trucks βρίσκονται σε ανοικτούς χώρους, έχουν μετατραπεί σε σημείο συνάντησης. Φίλοι, οικογένειες και ζευγάρια, τα επιλέγουν για να απολαύσουν γευστικές επιλογές κατά τη διάρκεια της βόλτας. Ακόμα, οι τροχήλατες καντίνες έχουν την ευελιξία να μετακινούνται σε όποια περιοχή επιθυμεί ο επιχειρηματίας, έτσι ώστε να μεγιστοποιεί την απόδοσή της.\nΕπιλέγοντας τον ιδανικό τύπο καταστήματος\nΟ συνεργάτης του CUP&GO έχει δύο επιλογές. Είτε να αποκτήσει το δικό του κινούμενο κατάστημα - καντίνα, είτε ένα σταθερό. Ουσιαστικά, με χαμηλή επένδυση αποκτά ένα σύγχρονο, αυτόνομο και πλήρως λειτουργικό λεωφορείο 12 μέτρων, το οποίο τοποθετεί σε όποια περιοχή επιθυμεί, ανάλογα την εποχή του χρόνου, για μέγιστη κερδοφορία, δημιουργώντας το δικό του success story στην αγορά της εστίασης. Τουριστικές περιοχές, σε κεντρικές οδικές αρτηρίες, σε βιομηχανικές περιοχές, ακόμα και έξω από μεγάλα πολυκαταστήματα. Οποιοδήποτε σημείο αποτελεί πέρασμα, γίνεται αυτομάτως ιδανικό για το CUP&GO!\nΤο σταθερό CUP&GO αποτελείται από τρεις τομείς, με πρωτοποριακό μοντέλο για την ελληνική αγορά, καλύπτοντας την ανάγκη για καφέ, φαγητό-γλυκό και θέαμα. Διαθέτει τηλεοράσεις και σε βραδιές αγώνων μεταμορφώνεται σε sports café και γίνεται το στέκι της παρέας. Στο φιλικό του περιβάλλον ο καθένας, όλες τις ώρες της ημέρας χαλαρώνει και ηρεμεί. Επιπλέον, στο κατάστημα υπάρχουν ξεκάθαρες σημάνσεις που καθοδηγούν τον πελάτη. Για παράδειγμα, αν θέλει να απολαύσει ένα γρήγορο καφεδάκι, θα επιλέξει και τον αντίστοιχο χώρο.\nΑποκλειστικές συνεργασίες με κορυφαίους προμηθευτές\nTo CUP&GO είναι υπερήφανο για τις συνεργασίες που έχει συνάψει με κορυφαίους προμηθευτές. Μία από αυτές, η αποκλειστική συνεργασία με την ιταλική εταιρεία καφέ Bianco, η οποία δραστηριοποιείται στην αγορά για περισσότερα από 100 χρόνια. Επιπλέον, οι Ιδρυτές του διαθέτουν ήδη δύο καταστήματα εστίασης και δική τους παραγωγή φρέσκιας μπύρας. Έτσι, ο συνεργάτης του CUP&GO προσθέτει στην προϊοντική του γκάμα ποιοτική, θρεπτική, αφιλτράριστη μπύρα, με ελάχιστο κόστος, η οποία μάλιστα πωλείται ως ξεχωριστό προϊόν. Η Johnnie’s Beer προέρχεται από παραγωγούς της Δράμας και η βυνοποίηση γίνεται στη Ζυθοποιία της Μακεδονίας, χρησιμοποιώντας 100% ελληνικό κριθάρι.\nΠολλαπλές πηγές εσόδων προς όφελος του συνεργάτη CUP&GO\nΤο CUP&GO προτείνει μια επιτυχημένηεπιχειρηματική πρόταση που οδηγεί τον υποψήφιο συνεργάτη - franchisee στην επιτυχία, για τους εξής λόγους:\nΈχει γρήγορο άνοιγμα και προσφέρει εργαλεία marketing που διασφαλίζουν τγρήγορη διείσδυση και την τοπική φήμη\nΜέσα από πολλαπλές πηγές εσόδων (sitin, take away, delivery) απευθύνεται σε διαφορετικά κοινά\nΤο CUP&GO ήρθε για να αλλάξει τα δεδομένα της εστίασης και να ανταποκριθεί στις ανάγκες του σήμερα. Παράλληλα, δίνει την ευκαιρία σε επιχειρηματίες να αποκτήσουν το δικό τους food truck, χαράζοντας στο πλευρό του μία επιτυχημένη πορεία.\nΑριθμός Εταιρικών Καταστημάτων: https://www.franchise-success.gr/administrator/index.php?option=com_k2&view=item&cid=3748#\nΈναρξη Δρ/τητας/Έναρξη Franchising: 2020 / 2020\nΤελευταία τροποποίηση στις Δευτέρα, 28 Ιούνιος 2021 20:03


Στο Τρίτο Πρόγραμμα του ΡΙΚ, μίλησε ο Ευρωβουλευτής της ΕΔΕΚ, Δημήτρης Παπαδάκης, αναφορικά με την εσωκομματική κόντρα που ξέσπασε μετά τον διορισμό λειτουργού προκειμένου να εξετάσει αντικομματική δράση του Ευρωβουλευτή.\nΟ κ. Παπαδάκης, που μια μέρα προηγουμένως είχε εκφράσει κάποιες θέσεις στο ThemaOnline, τοποθετήθηκε σχετικά με τα όσα είδαν το φως της δημοσιότητας, εκφράζοντας την έντονη αντίδραση του για την απόφαση της ηγεσίας της ΕΔΕΚ, σχολιάζοντας πως «προέκυψε θέμα-έκπληξη» και ότι «δεν υπήρχε τέτοιο θέμα στην ατζέντα».\nΔήλωσε πως «κάθε 28η του μηνός πάει το 10% του μισθού μου» και πως «δεν έχω λάβει το περιβόητο κατηγορητήριο. Έχω λάβει μόνο μια απόφαση για να ανατεθώ ενώπιον του ερευνών λειτουργού».\n«Λένε πως υπάρχει ζήτημα, εγώ εκπληρώνω τις υποχρεώσεις μου και βεβαίως μέσα στα πλαίσια της νομιμότητας», ανέφερε ο Ευρωβουλευτής.\nΌσο αναφορά δημοσιεύματα, που κάνουν λόγω πως οι σχέσεις του Δημήτρη Παπαδάκη και του Μαρίνου Σιζόπουλου δεν είναι καλές, λόγω της απόφασης του προέδρου της ΕΔΕΚ να μην στηρίξει την υποψηφιότητα του για την Ευρωβουλή, ο κ. Παπαδάκης, απάντησε πως «Δεν θέλω να το σχολιάσω. Έχουμε διαφορετικές απόψεις σε κάποια ζητήματα και είναι λογικό μέσα σε ένα κόμμα να υπάρχουν διαφορετικές εκτιμήσεις».\nΤέλος ανέφερε πως «μόλις λάβώ το κατηγορητήριο βεβαίως θα απαντήσω για όσα κατηγορούμε κ θα δημοσιοποιήσω τις δίκες μου τις απόψεις».\nΑκούστε το απόσπασμα από τις δηλώσεις του:


12 Φεβρουαρίου 2019\t/ Χωρίς σχόλια\t/\t383 προβολές\nΤην… εμπειρία της λακκούβας στο “ηφαιστειακό” πλέον οδικό δίκτυο του Δήμου Χανίων, δοκίμασε το βράδυ της Δευτέρας, ο γνωστός οδοντίατρος, Πέτρος Θεοδωράκης, του οποίου το όχημα ακινητοποιήθηκε στην οδό Σφακίων.\nΤο συμβάν γνωστοποίησε ο ίδιος στον προσωπικό του λογαριασμό στο facebook, σημειώνοντας πως προτίθεται να κινηθεί νομικά εναντίον του Δήμου:\n“Απόψε. Σχολάω και λέω να πάω σπίτι μου μετά από 12 ώρες εργασίας. Περνάω από την Σφακίων! Στο κέντρο της πόλης μας. Λάκκος κανονικός! Ευτυχώς δεν έτρεχα!! Ήθελα και να ήξερα. Κανείς από τους εκατοντάδες δημοτικούς συμβούλους που μας ζητάνε την ψήφο μας, δεν περνάει από εκεί? Και από άλλα σημεία της πόλης εννοείται! Σκέφτομαι να κινηθώ νομικά, όχι για την αποζημίωση, αλλά για να δω πόσο εύκολα μπορεί ο δημότης να βρει το δίκιο του! Έρχονται οι εκλογές!” γράφει χαρακτηριστικά.\nΣημειώνεται ότι το μετά τις έντονες νεροποντές οι λακκούβες ακόμα σε πολύ κεντρικούς δρόμους των Χανίων, προκαλούν σε καθημερινή βάση μικρο-ατυχήματα σε οδηγούς, πολλοί από τους οποίους πλέον διεκδικούν αποζημιώσεις.\nαυτοκίνητο Δήμος λακκούβα\nΡέθυμνο: Ο δρόμος «κατάπιε» αυτοκίνητο! | ΦΩΤΟ\nΚρήτη: Παρανάλωμα του πυρός έγινε αυτοκίνητο\nΔίδυμα ξεψύχησαν όταν ο πατέρας τους τα ξέχασε κλειδωμένα στο αυτοκίνητο


Τι ΔΕΝ θέλεις να συμβεί τις ημέρες των εξετάσεων! | Έτσι Μαθαίνω\n2. Να ξεχάσεις να πάρεις τα απαραίτητα! Τα απολύτως απαραίτητα αυτή την ημέρα είναι στυλό, δελτίο υποψηφίου και ταυτότητα. Χωρίς αυτά τα τρία μικρά πραγματάκια δυστυχώς δεν μπορείς να συμμετέχεις στις εξετάσεις.\n3. Να αρρωστήσεις. Δυστυχώς δεν μπορούμε να προγραμματίσουμε το πότε θα αρρωστήσουμε. Μια ίωση, ένα κρυολόγημα ακόμη και ο πονοκέφαλος σίγουρα θα σταθούν εμπόδιο στην καλύτερη δυνατή σου απόδοση.\n4. Να μην έχεις κοιμηθεί σωστά το προηγούμενο βράδυ. Ο ύπνος κατέχει πολύ σημαντικό ρόλο στην περίοδο των εξετάσεων. Τι γίνεται όμως όταν ο γείτονάς σου κάνει θόρυβο και δεν σε αφήνει να κοιμηθείς το βράδυ; Δυστυχώς, το γεγονός αυτό δεν σου επιτρέπει να ξεκουραστεί ο οργανισμός σου στο 100% .\n5. Να πάθει βλάβη το μέσο που σε μεταφέρει στο σχολείο. Σε περίπτωση που σε πηγαίνει η μητέρα σου στο σχολείο και χαλάσει το αυτοκίνητο στα μέσα της διαδρομής, το μόνο πράγμα που μπορεί να κάνει είναι να καλέσει ένα ταξί για να σε μεταφέρει άμεσα στο σχολείο σου για να μην καθυστερήσεις.\nΓια αυτό, ό,τι και αν συμβεί την ημέρα των εξετάσεων πρέπει να είσαι ψύχραιμος και μη ξεχνάς, όλα θα πάνε καλά!


Αναβίωση ή επιβίωση της Ευρωπαϊκής Ενωσης | Η ΚΑΘΗΜΕΡΙΝΗ\nΟ υπουργός Εξωτερικών της Σλοβακίας, Μίροσλαβ Λάιτσακ.\n15 Σεπτεμβρίου, 2016 15.09.2016 • 13:16\nΟλα τα μάτια είναι στραμμένα στην Μπρατισλάβα αυτή την εβδομάδα. Οι ηγέτες των 27 κρατών-μελών της Ε.Ε. θα συναντηθούν στην πρωτεύουσα της Σλοβακίας για να συζητήσουν τι πρέπει να κάνουν με το ευρωπαϊκό σχέδιο.\nΗ Ε.Ε. αντιμετωπίζει μία σειρά από κρίσεις. Αποτελεσματική απάντηση σε αυτές δεν βρίσκεται στο να υποκύψουμε στην απαισιοδοξία, στην ανοχή ή ακόμα και στην ενίσχυση του κατακερματισμού και στην αποδοχή της ηττοπάθειας. Ούτε μπορεί να βρεθεί στην άρνηση του προβλήματος και στην αναβολή της θεραπείας.\nΗ Ευρώπη αξίζει μια σωστή διάγνωση. Αναμένω και είμαι πεπεισμένος ότι η επικείμενη άτυπη Σύνοδος Κορυφής στην Μπρατισλάβα θα ξεκινήσει τη διαδικασία της ταυτοποίησης, τι πήγε στραβά στην Ε.Ε. και τον καθορισμό τι είδους Ε.Ε. θέλουμε να έχουμε και να οικοδομήσουμε μετά την αποχώρηση του Ηνωμένου Βασιλείου από την Ενωση. Θα ρίξει επίσης κάποιο φως στον δρόμο προς τα εμπρός και θα σκιαγραφήσει την κατεύθυνση που θέλουμε να οδηγήσουμε τα πράγματα και να βελτιώσουμε, τις μεταρρυθμίσεις που είμαστε πρόθυμοι να κάνουμε. Ελπίζω ότι η Σύνοδος Κορυφής θα ξεκινήσει μια διαδικασία καινούργιας αναβίωσης της Ευρώπης – διαφορετικά θα πρέπει να αγωνιστούμε για την επιβίωση της Ε.Ε. Ως υποστηρικτής της θετικής ευρωπαϊκής ατζέντας, η σλοβακική προεδρία της Ε.Ε. θα ήθελε η Σύνοδος Κορυφής να επικεντρωθεί κυρίως στα ζητήματα και στα έργα που μας ενώνουν, παρά σε αυτά που μας χωρίζουν. Δεν πρέπει να καταλήξουμε σε ένα φαύλο κύκλο ατελείωτων συζητήσεων σχετικών με τα προβλήματα της Ε.Ε.\nΘέλουμε να αποτρέψουμε τον σκεπτικισμό να κυριαρχήσει στην Ευρώπη. Το αντίθετο μάλιστα – πρέπει να στείλουμε ένα σαφές μήνυμα στους λαούς μας και στον κόσμο, ότι η Ε.Ε. των 27 εξακολουθεί να είναι ισχυρή, ενωμένη, σε θέση να καταλήξει σε συμφωνία και έτοιμη να επιφέρει βελτιώσεις στη ζωή των πολιτών. Εμφαση πρέπει να δοθεί σε ό,τι απασχολεί τους Ευρωπαίους περισσότερο. Στην ασφάλεια σε όλες τις μορφές της – οικονομική, εργασιακή, κοινωνική ασφάλιση, στην εσωτερική ασφάλεια και τρομοκρατία, καθώς και στην κλιματική. Στο μεταναστευτικό – πώς πρέπει να το διαχειριστεί με βιώσιμο τρόπο και μακροπρόθεσμα. Το χάσμα της επικοινωνίας μεταξύ των θεσμικών οργάνων της Ε.Ε. και των πολιτών, ιδίως των νέων, πρέπει επίσης να αντιμετωπιστεί. Οι άνθρωποι δεν αισθάνονται ότι επωφελούνται από τις πολιτικές της Ε.Ε. πλέον. Θα πρέπει όλοι μας να εργαστούμε σκληρά για να ξανακερδίσουμε την εμπιστοσύνη και την υποστήριξή τους για την ευρωπαϊκή ιδέα. Η περίπλοκη γραφειοκρατική γλώσσα δεν θα μας οδηγήσει εκεί. (Ούτε η εσφαλμένη πολιτική ορθότητα). Η Ε.Ε., τα θεσμικά της όργανα και οι ηγέτες της, πρέπει να υιοθετήσουν και να χρησιμοποιούν μία κατανοητή και σαφή γλώσσα όταν μιλάνε με τους πολίτες.\nΗ Σύνοδος Κορυφής αναμένεται με μεγάλες προσδοκίες. Οι προετοιμασίες βρίσκονται στα χέρια του Ευρωπαϊκού Συμβουλίου. Ωστόσο, η σλοβακική προεδρία, ως δίκαιος μεσολαβητής, επιθυμεί να συμβάλει στη θετική ατμόσφαιρα και έκβαση της Συνόδου Κορυφής. Μέχρι τώρα έχουν πραγματοποιηθεί πολλές συναντήσεις για να εξασφαλιστεί η ομαλή διαδικασία της Συνόδου με μια φιλόδοξη και ρεαλιστική ατζέντα. Με όραμα και ταυτόχρονα συγκεκριμένη. Η Σύνοδος Κορυφής πρέπει να οδηγήσει σε σαφή προσδιορισμό των βασικών θεμάτων που πρέπει να αντιμετωπίσουμε τις επόμενες εβδομάδες και μήνες και να περιγράφει τα βήματα που θα ακολουθήσουμε.\nΘα πρέπει επίσης να βάλει τελεία στο αμοιβαίο παιχνίδι της απόδοσης ευθυνών. Αντί αυτού, η Σύνοδος θα πρέπει να τονίσει τη σημασία της αλληλοκατανόησης, της θέλησης να ακούσουμε ο ένας τον άλλον και την ικανότητα συμβιβασμού. Η Σύνοδος Κορυφής δεν θα είναι ένα γεγονός. Αυτή τη φορά πρέπει να είμαστε υπομονετικοί, διότι οι γρήγορες λύσεις δεν θα λειτουργήσουν. Η Μπρατισλάβα θα είναι μόνο μία αρχή. Μια αρχή για μία βαθύτερη διαδικασία στοχασμού, που θα οδηγήσει σε ένα νέο ενωτικό όραμα που θα ενισχύει τις δυνάμεις της Ε.Ε. και θα εξαλείφει τις αδυναμίες της. Ας ελπίσουμε ότι, κατά τη Σύνοδο Κορυφής τον Μάρτιο του 2017, στην 60ή επέτειο της Συνθήκης της Ρώμης, η Ε.Ε. των 27 θα είναι σε θέση να προσφέρει αυτό το όραμα. Πιστεύω ακράδαντα στην Ε.Ε. και παρά τις όποιες δυσλειτουργίες της, η Ε.Ε. είναι το καλύτερο έργο ειρήνης στην ιστορία της ανθρωπότητας και εξακολουθεί να αποτελεί πηγή παγκόσμιας έμπνευσης και φιλοδοξίας. Είμαι βέβαιος ότι αν δούμε τις προηγούμενες αποτυχίες μας ως μια ευκαιρία για να κάνουμε τα πράγματα καλύτερα, η επιτυχία θα έρθει.\nΕλπίζω πραγματικά ότι στην Μπρατισλάβα θα ξεκινήσει μια διαδικασία μέσω της οποίας θα γεννηθεί μία νέα, ενθουσιώδης, σαφής, κατανοητή και ακόμη πιο ενωμένη Ευρωπαϊκή Ενωση.\n*Ο κ. Μίροσλαβ Λάιτσακ είναι υπουργός Εξωτερικών και Ευρωπαϊκών Υποθέσεων της Σλοβακίας.


Μεσσήνη- Στενωσιά Πυλίας: σύσφιξη σχέσεων και πολυεπίπεδη συνεργασία – Γαργαλιάνοι Online – Καθημερινά νέα της Τριφυλίας και της Μεσσηνίας\nΑρχική/Τοπικά Νέα/Μεσσήνη- Στενωσιά Πυλίας: σύσφιξη σχέσεων και πολυεπίπεδη συνεργασία\nΤα θεμέλια για μια στενή συνεργασία ανάμεσα στη Μεσσήνη και τη Στενωσιά Πυλίας έβαλαν το Σάββατο σε επίσκεψη και σε συνάντηση που είχαν ενεργοί πολίτες της Μεσσήνης με τον Πολιτιστικό Σύλλογο(τον πρόεδρο και τα μέλη του) της Στενωσιάς Πυλίας, τον πρόεδρο του χωριού και κατοίκους του χωριού.\nΠραγματοποιήθηκε περιήγηση στο ζωντανό χωριό με τους φιλόξενους κατοίκους και του καταρράκτες που αποτελούν τον φυσικό του πλούτο. Στη συνέχεια υπήρξε συνάντηση για θέματα συνεργασίας, τέλος οι επισκέπτες απόλαυσαν τις γαστρονομικές προτάσεις της Στενωσιάς σε κατάστημα του χωριού. Στην δράση παραβρέθηκε και εκπρόσωπος της Ομάδας «Πάμε Βόλτα» από την Καλαμάτα.\nΑναμένεται μια πολυεπίπεδη συνεργασία σε πολιτιστικά καθώς και τουριστικά θέματα με τη σύζευξη Μεσσήνης και Στενωσιάς κάτι που όπως τονίστηκε θα επιφέρει οφέλη και στον Δήμο Μεσσήνης και στη Στενωσιά. Συντονιστής της δράσης ήταν ο Γιάννης Λάσκαρης.


Κορονοϊός: Στα 29.334 τα νέα κρούσματα και 632 οι διασωληνωμένοι - Στους 78 οι θάνατοι - HEALTHVIEW\nΚορονοϊός: Στα 29.334 τα νέα κρούσματα και 632 οι διασωληνωμένοι – Στους 78 οι θάνατοι\nΠάνω από 10.000 τα κρούσματα στην Αττική και 29.334 σε όλη την επικράτεια. Μεταξύ των 632 ασθενών που νοσηλεύονται διασωληνωμένοι, οι 538 είναι ανεμβολίαστοι. Ξεπέρασαν τις 600 οι εισαγωγές ασθενών στα νοσοκομεία το τελευταίο 24ωρο.\nΟ ΕΟΔΥ ανακοίνωσε ότι τα νέα εργαστηριακά επιβεβαιωμένα κρούσματα κορωνοϊού που καταγράφηκαν τις τελευταίες 24 ώρες είναι 29.334, εκ των οποίων 87 εντοπίστηκαν κατόπιν ελέγχων στις πύλες εισόδου της χώρας. Ο συνολικός αριθμός των κρουσμάτων ανέρχεται σε 1.451.354 (ημερήσια μεταβολή +2.1%), εκ των οποίων 50.0% άνδρες. Με βάση τα επιβεβαιωμένα κρούσματα των τελευταίων 7 ημερών, 447 θεωρούνται σχετιζόμενα με ταξίδι από το εξωτερικό και 1.610 είναι σχετιζόμενα με ήδη γνωστό κρούσμα.\nΤο Eθνικό Δίκτυο Γονιδιωματικής Επιτήρησης του ιού SARS-CoV-2, που λειτουργεί υπό το συντονισμό του ΕΟΔΥ, ολοκλήρωσε τη γονιδιωματική ανάλυση σε 1.308 δείγματα που έχουν επιλεγεί τυχαιοποιημένα ή στοχευμένα και αφορούν στην περίοδο 15 Νοεμβρίου 2021 έως 27 Δεκεμβρίου 2021.\nΝα σημειωθεί ότι η μεγάλη έκρηξη των κρουσμάτων με την μετάλλαξη Omicron έγινε στα τέλη Δεκεμβρίου οπότε σύμφωνα με τους ειδικούς προέγγισε το 90%.\nΑπό τον έλεγχο των 1.308 δειγμάτων, που έγινε την περίοδο 15 Νοεμβρίου 2021 έως 27 Δεκεμβρίου 2021 αναδείχθηκαν συνολικά 1.255 δείγματα με στελέχη ειδικού ενδιαφέροντος.\nΕκ των 1.255 δειγμάτων με στελέχη ειδικού ενδιαφέροντος, τα 976 αφορούν στο στέλεχος Delta, και 279 αφορούν στο Omicron.\nΕπτά εκ των 976 στελεχών Delta αφορούν στο στέλεχος Α.Υ.4.2, τα οποία εντοπίστηκαν σε επτά εγχώρια κρούσματα στις Περιφερειακές Ενότητες του Βορείου Τομέα Αθηνών (1), του Δυτικού Τομέα Αθηνών (1), του Κεντρικού Τομέα Αθηνών (4) και του Λασιθίου (1).\nΑπό την έναρξη λειτουργίας του Εθνικού Δικτύου Γονιδιωματικής Επιτήρησης του ιού SARS-CoV-2 μέχρι σήμερα έχουν ελεγχθεί στην επικράτεια συνολικά 42.912 δείγματα από εγχώρια κρούσματα. Εξ αυτών 38.569 προέρχονται από τυχαία επιλογή δειγμάτων, 3.602 προέρχονται από\nστοχευμένη λήψη ή επιλογή δειγμάτων και για 741 δείγματα δεν είναι διαθέσιμος ο τρόπος επιλογής.\nΜεταξύ των 38.569 τυχαία επιλεγμένων δειγμάτων στην επικράτεια, τα πέντε πιο συχνά στελέχη ειδικού ενδιαφέροντος ή υπό παρακολούθηση που έχουν απομονωθεί είναι το Delta με ποσοστό 46,48%, ακολουθούμενο από το Alpha με ποσοστό 40,35%, το B.1.1.318 (Variant E484K) με\nποσοστό 6,07%, το Βeta με ποσοστό 0,86% και το Omicron με ποσοστό 0,64%.\nΑπό τα 3.602 δείγματα που έχουν ληφθεί ή επιλεγεί στοχευμένα, έχουν βρεθεί 3.439 στελέχη ειδικού ενδιαφέροντος ή υπό παρακολούθηση ή ενδιαφέροντος. Από τα δείγματα που έχουν ληφθεί ή επιλεγεί στοχευμένα, 36,73% αφορούν στο Delta, 36,37% στο B.1.1.318 (Variant E484K),\n14,96% στο Alpha, 5,61% στο Beta, 1,42% στο Omicron, 0,11% στο C.36, 0,08% στο Eta, 0,08% στο Gamma, 0,08% στο A.28 και 0,03% στο Mu.\nΕπιπλέον, έχουν απομονωθεί συνολικά 532 στελέχη ειδικού ενδιαφέροντος ή υπό παρακολούθηση ή ενδιαφέροντος από δείγματα εισαγόμενων κρουσμάτων, εκ των οποίων 324 αφορούν στο Delta, 113 στο Alpha, 74 στο Omicron, 7 στο Mu, 6 στο Beta, 4 στο B.1.1.318 (Variant E484K), 1 στο Eta, 1 στο C.36, 1 στο Kappa, και 1 στο B.1.1.\nΠάνω από 10.000 κρούσματα στην Αττική\nΣύμφωνα με την γεωγραφική κατανομή στην Αττική καταγράφηκαν 10.135 κρούσματα τις τελευταίες 24 ώρες. Στη Θεσσαλονίκη εντοπίστηκαν 3005 κρούσματα ενώ στο στο Ηράκλειο εντοπίστηκαν περισσότερα από 1000.


"Rice" and Shine! Στην επόμενη Wok In A Box Παραγγελία, Διάλεξε τον Σωστό Τύπο Ρυζιού! Wok In A Box Cyprus\n"Rice" and Shine! Στην επόμενη Wok In A Box Παραγγελία, Διάλεξε τον Σωστό Τύπο Ρυζιού!\nWok In A Box σημαίνει… ευελιξία! Εσείς διαλέγετε τα υλικά, κι εμείς υπακούμε πειθήνια στις οδηγίες σας.\nΜπορεί για παράδειγμα να λατρεύετε ένα συγκεκριμένο πιάτο, αλλά να προτιμάτε κάποια ποικιλία ρυζιού αντί για noodles. Αλήθεια, γνωρίζατε ότι χρησιμοποιούμε πολλές διαφορετικές ποικιλίες ρυζιού στην κουζίνα μας;\nΠαρακάτω, θα μάθετε ορισμένα βασικά πράγματα για αυτές, ώστε να επιλέξετε την πιο κατάλληλη στην επόμενη παραγγελία σας!\nΤο μακρύκοκκο αυτό είδος ρυζιού έρχεται από τις μακρινές Ινδίες και το Πακιστάν και δένει τέλεια με μπαχαρικά και καρυκεύματα όπως το κάρι. Το όνομά του σημαίνει «άρωμα» στα Σανσκριτικά και είναι γνωστό για την απαλή, σχεδόν βελούδινη υφή του.\nΑναδεικνύει τέλεια πιάτα με διακριτικά μυρωδικά, καθώς κάθε κόκκος παραμένει ξεχωρισμένος από τους υπόλοιπους, δίχως να χυλώνει, επιτρέποντας έτσι στα γευστικά στοιχεία του πιάτου, όπως η σάλτσα, να το περιβάλλουν ακόμη πιο έντονα.\nΗ πλέον συνηθισμένη και αγαπημένη ποικιλία ρυζιού στην Ασία, το συγκεκριμένο είδος είναι γνωστό για το μεσόκοκκο μέγεθός του, καθώς και για το πολύ έντονο άρωμά του, που του έδωσε άλλωστε και την ονομασία του.\nΠολυαγαπημένο στην πατρίδα του στην Ταϊλάνδη, έχει μια ιδιαίτερα απαλή υφή, ελαφρώς υγρή και κολλώδη, που του επιτρέπει να απορροφά και να δεσμεύσει αρώματα και γεύσεις στο εσωτερικό του.\nBrown Rice (Ρύζι Ολικής Άλεσης)\nΤο Brown Rice δεν είναι τίποτε άλλο από ρύζι ολικής άλεσης – αυτό που απομένει μόλις αφαιρεθεί ο εξαιρετικά σκληρός εξωτερικό φλοιός. Αυτό που απομένει είναι κατά 12% πίτουρο, το οποίο είναι εξαιρετικά πλούσιο σε μεταλλικά στοιχεία και βιταμίνες, ιδιαίτερα βιταμίνη Ε – τα οποία χάνονται στις λευκές ποικιλίες ρυζιού.\nΕπίσης, η πρωτεΐνη που περιέχει το ρύζι ολικής άλεσης περιέχει ένα από τα πληρέστερα προφίλ αμινοξέων που μπορούν να βρεθούν σε φυσικά τρόφιμα.\nΑν, λοιπόν, είστε λάτρης της υγιεινής διατροφής και σας αρέσει η ελαφρώς πικρή επίγευση των προϊόντων ολικής άλεσης, ξέρετε πώς πρέπει να κινηθείτε στην επόμενή σας παραγγελία.\nΤο συγκεκριμένο μικρόκοκκο ρύζι είναι πολύ συνηθισμένο στην ιαπωνική κουζίνα και απαιτεί ειδική προετοιμασία.\nΑναμειγνύεται σε ένα dressing από ξύδι ρυζιού, ζάχαρη, αλάτι, σάκε και φύκια κόμπου. Στη συνέχεια, κρυώνει σε θερμοκρασία δωματίου. Είναι τέλειο για συνταγές με σούσι και poke, καθώς η κολλώδης του υφή αναδεικνύει τέλεια τις γεύσεις των θαλασσινών και βοηθά στο σερβίρισμά τους.\nΚάθε παραγγελία του Wok In A Box προετοιμάζεται με προσοχή, αγάπη και ενθουσιασμό. Επιλέξτε εσείς τα υλικά για το #BOX σας διαλέγοντας:\nβάση από διάφορες ποικιλίες noodles ή ρυζιού,\nυλικά για γεύση και άρωμα, όπως πάπια, χοιρινό, ή, αν νηστεύετε tofu, γαρίδες και μπρόκολο,\nκαθώς και τη sauce ή τα toppings της επιλογής σας!\nΝαι, στο Wok In A Box εσείς θέτετε τους γευστικούς κανόνες! Κάντε κλικ στο μενού και αποφασίστε πώς θα απολαύσετε το επόμενό σας γεύμα!


Trixie Turbinio με Μοτεράκι & Ποντίκι Παιχνίδι Γάτας | zooplus.gr\nTrixie Turbinio με Μοτεράκι & Ποντίκι Παιχνίδι Γάτας\nΚαινοτόμο παιχνίδι για γάτες με μοτεράκι, κινείται ανεξάρτητα και με αυτόματες κινήσεις παρακινεί τη γάτα σας να παίξει, με ποντίκι σε ένα σχοινί. Διάμετρος μπάλας περ. 9 cmγια περισσότερες πληροφορίες...\n(3)3 αξιολογήσεις |Αξιολογήστε το προϊόν\nΤέλειο παιχνίδι : "Φανταστικό παιχνίδι. Το γατάκι ξετρελάθηκε"\n16 φωτογραφίες πελατών|Ανεβάστε τη φωτογραφία του προϊόντος\nΠριν 14,99 €\nΤώρα 13,49 €\nΚαινοτόμο παιχνίδι για γάτες με μοτεράκι, κινείται ανεξάρτητα και με αυτόματες κινήσεις παρακινεί τη γάτα σας να παίξει, με ποντίκι σε ένα σχοινί. Διάμετρος μπάλας περ. 9 cm\nΤο Turbinio είναι το ιδανικό παιχνίδι απασχόλησης για τη γάτα σας.\nΑκόμα κι αν δεν έχετε χρόνο να παίζετε με τη γάτα σας, το Turbinio αποτελεί την ιδανική λύση, προκειμένου το κατοικίδιο ζώο σας να μην πλήττει ποτέ.\nΤο παιχνίδι αυτό αποτελείται από μία μπάλα που κινείται αυτόματα, καθώς και ένα ποντίκι επάνω σε μία κορδέλα, το οποίο κατευθύνεται σύμφωνα με τις κινήσεις της μπάλας. Στη θέα αυτού του παιχνιδιού η γάτα σας δεν θα χορταίνει να παίζει.\nΗ μπάλα είναι από πλαστικό, συμπεριλαμβανομένου ενός κινητήρα που λειτουργεί με μπαταρία.\nΧρειάζεστε μία μπαταρία ΑΑ-Mignon, η οποία δεν περιλαμβάνεται στην παράδοση!\nΌπως και με οποιοδήποτε άλλο προϊόν πρέπει να επιτηρείτε το κατοικίδιο ζώο σας με αυτό το παιχνίδι. Παρακαλούμε να ελέγχετε το προϊόν τακτικά για ζημιές και αντικαταστήστε το παιχνίδι, αν έχει υποστεί ζημιά ή λείπουν κάποια κομμάτια, διαφορετικά δεν μπορεί να αποκλειστεί ενδεχόμενος τραυματισμός του ζώου. Τα χρώματα του προϊόντος μπορεί να αποκλίνουν από αυτά της εικόνας.


Δοκιμάζουμε τη Lancia Delta 1.6 i.e. HF turbo | Drive\nΔοκιμάζουμε τη Lancia Delta 1.6 i.e. HF turbo\nΗ Delta πρώτης γενιάς έκλεισε πέρυσι τον Οκτώβριο τα 40. Την ξαναθυμόμαστε, δοκιμάζοντας το κορυφαίο και τελευταίο μοντέλο του «συρμού» της γκάμας, μια καταλυτική 1.6 i.e. HF turbo του ’93.\nΤρίτη, 05 Μαΐου 2020 | Γιάννης Κουτσουφλάκης Επικοινωνία\nΤον Σεπτέμβριο του 1979, δέκα χρόνια ύστερα από την εξαγορά της Lancia από τη FIAT, η πρώτη Delta με σασί Ritmo από κάτω, επικεφαλής εξέλιξης τον Sergio Camuffo και με καροσερί διά χειρός Giorgetto Giugiaro, αρχικά διατέθηκε με μοτέρ 1ΕΕΚ στα 1.300 και 1.500 cc. Θα έπρεπε να περιμένουμε μέχρι τον Νοέμβριο του 1982 για να δούμε την πρώτη έκδοση GT με τον κινητήρα TC του Aurelio Lampredi κάτω από το καπό, στα 1.585 cc, σε μια ατμοσφαιρική εκδοχή του με 105 άλογα.\nΗ Lancia, θέλοντας να παραμείνει στην κούρσα της ισχύος, το ’83 προχώρησε στην προσθήκη ενός τούρμπο Garett Τ3 με εναλλάκτη αέρα αέρα για την Delta GT που έγινε 1.6 Turbo HF. Για την καλύτερη υποδοχή δε των νέων επιδόσεων από το μοτέρ, η Lancia προέβλεψε βαλβίδες νάτριου (για καλύτερη ψύξη του τελευταίου όπως για τα αγωνιστικά αυτοκίνητα!) Και ένα σύστημα λίπανσης προσαρμοσμένο για υψηλές θερμοκρασίες.\nΤην ανάφλεξη, ανέλαβε μια ηλεκτρονική Magnetti-Marelli Microplex με αισθητήρα προανάφλεξης, ενώ την τροφοδοσία συνέχισε να υποστηρίζει ένα κλασικό καρμπιρατέρ. Όσο για το σασμάν, ένα 5άρι ZF ανέλαβε να διαχειριστεί τη ροπή των 191 Nm. Κιβώτιο που απαιτούσε σημαντικό ροντάρισμα εξαιτίας της σκληρότητάς του.\nΧάρη στα τέσσερα γόνατα και τη σοφιστικέ στήριξή τους πίσω, η Delta πατάει ζωντανά και με περισσή χάρη στους στριφτερούς δρόμους.\nΗ ταμπακέρα όμως, γι’ αυτή την Delta των 130 PS, ήταν ότι έδινε χρόνο 29,9” για το 0-1.000 km/h, τελική 195 km/h, αλλά κυρίως 8,9” για το 0-100 km/h. Νούμερα που πλασάρισαν την Delta στην κορυφή των hot hatch, εκθρονίζοντας τους μέχρι τότε βασιλιάδες της κατηγορίας, Peugeot 205 GTI 1.6 και Golf GTI 1.6 -κόμπακτ και σουπερμίνι τότε ήταν λίγο αχταρμάς στα GTi.\nΗ παρουσίαση της Lancia Delta 1.6 Turbo HF με τις ζάντες 135 TR 340 FHB (υποχρεωτικά ντυμένες με τα συνονόματα Michelin TRX AS 170/65 R 340), όπως και το κομψό εσωτερικό με την παράδοση της Lancia και τις επενδύσεις με υπογραφή του Ermenegildo Zegna ήρθε ουσιαστικά να επικυρώσει τον πρωτόφαντο premium χαρακτήρα στην κόμπακτ κατηγορία. Μια «δήλωση» που είχε γίνει ήδη από το 1982 με τις Delta 1.3 και 1.5 LX.\nΟ ανταγωνισμός φυσικά δεν καθόταν με σταυρωμένα τα χέρια: Η VW λανσάρισε το Golf GTI 16v, ανεβάζοντας τον πήχη στα 139 άλογα. Την ίδια στιγμή που στην πιο σπορ (και μικρότερη) πλευρά της κατηγορίας, η Peugeot με το 205 1.9 GTI κονταροχτυπιόταν με τη Renault και το Supercinq GT Turbo.\nΗ αντίδραση της Lancia ήταν να πετάξει το καρμπιρατέρ και να τοποθετήσει ηλεκτρονικό ψεκασμό στην HF turbo που έτσι κέρδισε δέκα άλογα, ανεβαίνοντας στα 140. Οι επιδόσεις βελτιώθηκαν και αυτές ανάλογα, με 203 km/h και 29,3” για το χιλιόμετρο από στάση.\nΣτις αρχές της δεκαετίας του ’90, η Delta, γερασμένη πια στο σχεδιασμό της, εξελίχθηκε σε λεπτομέρειες -ζάντες, κοσμητικές αλλαγές, επενδύσεις, εξοπλισμός… Η έκδοση που επωφελήθηκε αδιαμφισβήτητα από το φρεσκάρισμα της πρώτης γενιάς Delta ήταν η προσθιοκίνητη HF Turbo. Οι αλλαγές στην καροσερί έδωσαν στο αυτοκίνητο ένα νέο, πιο μυώδες παρουσιαστικό και πιο σπορ εικόνα, κάνοντάς τη μια light εκδοχή της HF Integrale. Αυτό το τελευταίο υποστηριζόταν με το φουσκωμένο καπό, τα διπλά φανάρια και τις αλουμινένιες ζάντες.\nΚατά τα λοιπά, όπως και το αυτοκίνητο που θα οδηγήσουμε παρακάτω, ο εμπρός προφυλακτήρας ενσωμάτωνε τα φλας, τα λάστιχα απέκτησαν χαμηλότερο προφίλ (185/55 VR14), ενώ στην καμπίνα οι αλλαγές ήταν ασήμαντες. Να σημειώσουμε ότι ήδη από τον Μάιο του 1988, υπήρχε και καταλυτική έκδοση, με οριακό κέρδος στη ροπή και απώλεια οκτώ ίππων (132 PS), όπως το αυτοκίνητο που ευγενικά μας παραχώρησε η οικογένεια του Γιώργου Βλάχου από το Lancia Delta HF Integrale Club. Αλλά είπαμε πολλά, οπότε ας κάνουμε τη βόλτα μας.\nΟ καταλυτικός TC με κωδικό 831 Β7.046 με κλίση προς τα εμπρός 18 μοιρών, για καλύτερη ψύξη και χαμηλότερο κέντρο βάρους, αποδίδει 132 άλογα στις 5.500 rpm.\nΗ πράσινη καταλυτική HF turbo του ’93 που βλέπετε είναι σχεδόν του κουτιού. Τα πλαστικά φιλμ στις πόρτες και στο πάτωμα δεν έχουν αφαιρεθεί καν και η μόνη «παρασπονδία» είναι η μικρή, διακριτική πτέρυγα από Integrale στην πέμπτη πόρτα που δεν υπήρχε στο αυτοκίνητο.\nΤο να βολευτεί ιδανικά ο οδηγός στο κάθισμα είναι εύκολη υπόθεση, τουλάχιστον για τα 1,78 μου. Πάντως θυμάμαι καλά, πως ψηλότεροι φίλοι μου θα ήθελαν λίγο σιδηρόδρομο παραπάνω. Τα πεντάλ είναι σε καλή απόσταση μεταξύ τους, μάλιστα και λίγο παραπάνω απ’ ό,τι θα θέλαμε μεταξύ φρένου και γκαζιού, απαιτώντας καλή εξοικείωση και ευλυγισία για το «μύτη τακούνι».\nΤα καθίσματα από την άλλη είναι λίγο «πουφ» στο έδρανο, αλλά άνετα και με καλή πλευρική στήριξη. Χαρακτηριστικό ευπρόσδεκτο, καθώς η HF turbo στην εποχή της δεν «έγερνε», αλλά με τα σημερινά δεδομένα παίρνει υπολογίσιμη κλίση για hot hatch.\nΟ πίνακας οργάνων, σφόδρα ιταλικός, είναι πλήρης και στο πνεύμα της εποχής με τα αναλογικά καντράν του: Πίεση τούρμπο, πίεση λαδιού, θερμόμετρο νερού και λαδιού, αμπερόμετρο(!)... Τα μπάκετ που ήταν έξτρα μέχρι το 1989, έγινα στάνταρ στη συνέχεια.\nΗ εργονομία είναι από τα δυνατά χαρτιά της Delta, αναλογιζόμενοι τα 40 χρόνια του αυτοκινήτου –άντε 37 για την HF turbo. To ταμπλό ανεβάζει την οδηγική λίμπιντο και είναι διαβαστερό σε κάθε ένδειξή του με την πρώτη ματιά. Ακόμα και τα δύο μικρά καντράν για την πίεση και τη θερμοκρασία λαδιού δεξιά από το τιμόνι.\nΑυτό το τελευταίο, τριάκτινο και ντυμένο με δέρμα, είναι ο χαρακτηρισμός της απλότητας και του καλού χουφτώματος, αδιαφορώντας θα λέγαμε για το αν ταιριάζει απόλυτα με τον σχεδιασμό του ταμπλό. Μια ένδειξη των προθέσεων του εργοστασίου για το πού απηύθυνε το αυτοκίνητο.\nΟι προειδοποιητικές λυχνίες στην «κάτοψη» για πόρτες και για καμένες λάμπες, όπως και οι άλλες οκτώ για υγρά φρένων, τακάκια, πίεση και στάθμη λιπαντικού, μπαταρία, στάθμη και θερμοκρασία υγρού ψύξης ήταν πρωτόγνωρης διάταξης για την κατηγορία -η λυχνία που δείχνει ένα σασμάν είναι παραπειστική. Πρόκειται απλώς για διαθέσιμη κενή θέση. Α! Η συμμετρία πάνω απ' όλα!\nΦυσικά, σε ένα «τεστ» με καπέλο 25 και βάλε ετών δεν πρόκειται καν για διύλιση του κώνωπος αλλά για άχρηστη πληροφορία, αν αυτή η Delta έχει ευρύχωρο σαλόνι, μπόλικο πορτμπαγκάζ ή αν η ποιότητα των πλαστικών χωλαίνει.., που δεν... Το μόνο που πραγματικά ενδιαφέρει σήμερα είναι η από απόσταση και χωρίς πάθος αποτίμηση των δυναμικών χαρακτηριστικών της. Εκείνο όμως που προκαλεί την ιδιαίτερη εκτίμησή μας είναι η απόκριση του αυτοκινήτου στη μέση της κλίμακας περιστροφής του μοτέρ.\nΜε την κορύφωση της ροπής στις 2.750 rpm και τη βολική κλιμάκωση του σασμάν, η HF turbo αποδεικνυόταν όχι μόνο φωτιά στις μάχες στα φανάρια και στους στριφτερούς δρόμους, αλλά και ένα εύκολο αυτοκίνητο, χωρίς καπρίτσια στην καθημερινή χρήση. Και με το λεβιέ του σασμάν ZF να ανταποκρίνεται αγόγγυστα και με ακρίβεια, με κατά τα φαινόμενα καλό ροντάζ από τον ιδιοκτήτη του αυτοκινήτου.\nΈστω και με πιο ανιχνευτικό μάτι (και αυτί), ο σπορ προσανατολισμός της HF, αφήνει περιθώριο επιείκειας όσον αφορά την κύλιση. Το ελαφρύ σφύριγμα του τούρμπο δίνει ευχάριστο παρών μέχρι τις 2.750 rpm, αλλά όσο η ταχύτητα ανεβαίνει, ο θόρυβος από το μοτέρ, τον αέρα και τον τροχασμό παρεισφρέουν στην καμπίνα και πρέπει να σηκώνεις λίγο τον τόνο της φωνής σου για να ακουστείς. Όσoν αφορά την ανάρτηση είναι σφιχτή αλλά ενδοτική, με εξαίρεση το πέρασμα από εγκάρσιες ανωμαλίες με ταχύτητα όπου κοπανάει -και ποιο σημερινό δεν το κάνει;, θα μου πείτε.\nΠετώντας την HF Turbo μέσα στη στροφή, προφανώς για όποιον έχει οδηγήσει Integrale, τα πράγματα είναι διαφορετικά. Εδώ έχουμε να κάνουμε με την καθησυχαστική ισορροπία ενός κλασικού προσθιοκίνητου. Εκεί που το αυτοκίνητο ανοίγει την τροχιά του, αρκεί να αφήσεις για να «μεταφέρεις» μάζα στον εξωτερικό εμπρός τροχό και να βρει το μπροστινό την παραπάνω πρόσφυση που θα την ξανακλείσει.\nΌσο για την υπερστροφή, πάλι κατά τα ειωθότα, αν δεν σου φτάνει αυτή της τιμονιάς και του αφήματος, ένα προηγούμενο φλικ αναλαμβάνει να τη μεγαλώσει για να μείνεις ακόμα πιο κοντά στο άπεξ. Εκείνο όμως που είναι σημαντικόΤΑΤΟ είναι ότι επιστρέφοντας στο γκάζι, για να διορθώσεις και να ξεκολλήσεις μέχρι την επόμενη στροφή, το τούρμπο μπαίνει γλυκά, αφήνοντας αταλάντευτη την ισορροπία.\nΤην εποχή εκείνη, όταν ήθελες να περάσεις 130-140 τουρμπάτα άλογα από τους εμπρός τροχούς στο δρόμο, στις κλειστές στροφές ήταν σχεδόν αδύνατο να αποφύγεις τις έντονες, παρασιτικές αντιδράσεις στο τιμόνι. Και στην Delta μας υπάρχουν, αλλά είναι λίγες και ελέγξιμες. Οπότε, τηλεγραφώντας στο γκάζι, η HF turbo, με γόνατα στην κάθε γωνία της, στρίβει μαγικά στα σφιχτά κομμάτια, με αξιοζήλευτη δυναμική ισορροπία, χωρίς να πολεμάς με το τιμόνι… Και με «όλα» στις μέσες και ανοιχτές καμπές.\nΚαι σήμερα; Το ενδιαφέρον είναι ότι αν παίξεις με το θόλωμα των ματιών, θαμπώνοντας την παλιακή καροσερί, ξεχάσεις το υδραυλικό τιμόνι (άντε και το a/c και την παθητική[!] ασφάλεια), η HF turbo ανταποκρίνεται με πλήρη επάρκεια στα σύγχρονα αυτοκινητικά δεδομένα. Αποτελεί δε κατά την άποψή μας, την πιο λαμπρή μαζική έκδοση της Delta πρώτης γενιάς. Δεν τα λες και «άσχημα» για ένα αυτοκίνητο που επί της βάσης του μετρά 37 χρόνια.\nΟ Πανελλήνιος σύλλογος ιδιοκτητών Lancia Delta HF Integrale ιδρύθηκε το 2003 στην Αθήνα και έχει την έδρα του πλέον από τον Ιούνιο του 2019 στην οδό Νικ. Πλαστήρα 44 στους Αγ. Αναργύρους Αττικής. O σύλλογος αποτελείται από 40 ενεργά μέλη από όλη την Ελλάδα και αρκετούς φίλους. Πάνω από την αγάπη των μελών για την Delta, ο σύλλογος έχει στόχο την καλλιέργεια σχέσεων επικοινωνίας και αλληλεγγύης μεταξύ των μελών και των φίλων του και τη δημιουργία σχέσεων με μέλη αντίστοιχων σωματείων-συλλόγων του εξωτερικού.\nΗ Delta 1.6 i.e. turbo cat HF σε αριθμούς\nΚαροσερί 5πορτη, χάτσμπακ\nΣυντελεστής οπισθέλκουσας Cd 0,42\nΔιαστάσεις 3.895 mm x 1.620 mm x 1.380 mm\nΜετατρόχιο εμπρός-πίσω 1.402 mm - 1.400 mm\nΜεταξόνιο 2.475 mm\nΒάρος 1.050 kg\nΩφέλιμο φορτίο 450 kg\nΠορτμπαγκάζ 260 lt\nΡεζερβουάρ 57 lt\nΤύπος 831 Β7.046\nΘέση Εμπρός, εγκάρσια, με εμπρός κλίση 18ο\nΧωρητικότητα 1.585 cc\nΔιάμετρος x διαδρομή 84 mm x 71,5 mm\nΑνάφλεξη Ηλεκτρονική της Marelli με αισθητήρα προανάφλεξης\nΤροφοδοσία Ενσωματωμένος στην ανάφλεξη ηλεκτρονικός ψεκασμός πολλαπλών σημείων Weber Marelli I.A.W., τούρμπο Garrett 2 με εναλλάκτη αέρα αέρα (μέγιστη πίεση 0,85 bar), τριοδικός καταλύτης νόρμας USA ’83.\nΣύστημα λίπανσης Υπό πίεση, ψυγείο λαδιού, χωρητικότητα κυκλώματος 5,9 lt\nΣύστημα ψύξης Υγρόψυκτο, κλειστό κύκλωμα υπό πίεση, θερμοστατικά ελεγχόμενο ηλεκτρικό βαντιλατέρ, χωρητικότητα 6,5 lt\nΜέγιστη ισχύς 132 PS/5.500 rpm (EEC)\nΜέγιστη ροπή 196,2 Nm/2.750 rpm (EEC)\nΚιβώτιο 5τάχυτο+όπισθεν (5η 1:1)\nΤελική σχέση μετάδοσης 18/57\nΖάντες Αλουμινένιες, 5,5J x 14”\nΛάστιχα 185/55 VR14\nΤύπος Υδραυλικά, δισκόφρενα και στους τέσσερις τροχούς (αεριζόμενα εμπρός), κατανομέας πίεσης στους πίσω τροχούς, σέρβο\nΤύπος Μηχανική κρεμαγέρα με αμορτισέρ, υδραυλική υποβοήθηση έξτρα\nΚύκλος στροφής 10,6 m\nΤελική ταχύτητα 198 km/h (5η)\n0-100 km/h 8,9”\n0-1.000 m 30,0” @ 167 km/h\n0-400 m 16,1” @ 137 km/h\nKατανάλωση 90/120/πόλη 6,5-7,0 lt/100 km/8,4-9,2 lt/100 km/10,0-10,8 lt/100 km\nΤιμή στην Ιταλία (1991) 24.873.000 L.\nΤιμή στην Ελλάδα (1993) 5.500.000 δρχ.\nΤιμή σήμερα €8.000 (άριστη κατάσταση)\nΦωτογραφίες Φωτεινή Πίμπα\nLancia Delta 1.6 i.e. HF turbo\nΘα κατασκευαστούν συνολικά 12 αυτοκίνητα από το τμήμα Jaguar Classic της εταιρείας.\nΤετάρτη, 12 Αυγούστου 2020 | Θοδωρής Τσίκας Επικοινωνία\nH σπορ E-type παρουσιάστηκε από την Jaguar στον διεθνή Τύπο στο εστιατόριο του Parc des Eaux Vives, στη Γενεύη, από τον Sir William Lyons. Μάλιστα, επειδή ολοκληρώθηκε με την ψυχή στο στόμα, ο Bob Berry, PR της Jaguar, έφερε την E-type οδικώς και «τέζα» από το Coventry στη Γενεύη, φτάνοντας μόλις 20’ πριν από την επίσημη αποκάλυψη!\nΠεριτριγυρισμένο από τουλάχιστον 200 δημοσιογράφους, το αυτοκίνητο προκάλεσε τρομερή αίσθηση, αντίστοιχη με εκείνη που είχε κάνει η Citroën DS στο Παρίσι έξι χρόνια πρωτύτερα ή, αν θέλετε, αντίστοιχη με εκείνη που έκανε η 3θέσια McLaren F1 στο Sporting Club του Μονακό, 31 χρόνια αργότερα. Το αυτοκίνητο συγκέντρωσε αμέσως όλα τα φώτα της δημοσιότητας. Όλοι ήθελαν να την οδηγήσουν και έτσι η Jaguar έστειλε στην Ελβετία, ένα ακόμη αυτοκίνητο, την ανοικτή αυτή τη φορά ’77 RW’ στο θρυλικό χρώμα British Racing Green. Τη μεταφορά ανέλαβε ο υπεύθυνος εξέλιξης του μοντέλου, ο Norman Dewis.\nΗ E-type, σε σχέση με τα αυτοκίνητα της εποχής, απλώς έδειχνε από άλλο πλανήτη. Και δεν ήταν μόνο η εμφάνιση που έδινε αυτή την εντύπωση, αλλά και η τεχνολογία. Επιπλέον μάλιστα, ήταν και οικονομικά προσιτή. Με £2.097 για τη ρόουντστερ και £2.196 για την κουπέ, κόστιζε δύο έως τέσσερις φορές λιγότερο από ό,τι παρόμοια αυτοκίνητα και αντίστοιχων επιδόσεων από τη Ferrari και την Aston Martin, ενώ είχε παραπλήσια τιμή με πολύ πιο αργά αυτοκίνητα από την Porsche.\nΗ E-type παρουσιάστηκε ως αντικαταστάτρια της XK150 που είχε γεράσει και βαρύνει. Ήταν ένα εντελώς καινούργιο αυτοκίνητο, που από τον προκάτοχό του διατηρούσε μόνο τον 6κύλινδρο κινητήρα ΧΚ 3,8 λίτρων.\nΑυτό που έκανε όμως την E-type ξεχωριστή ήταν -και είναι-, κατά γενική ομολογία, η εμφάνισή της. Η εξωτερική σχεδίαση ήταν έργο του αεροδυναμιστή Malcolm Sayers που είχε σχεδιάσει τις κυρίαρχες στο Le Mans αγωνιστικές Jaguar C-type και D-type. Οπτικά, η ομοιότητα με την D-type ήταν εμφανής, στις καμπύλες του αμαξώματος, στο σχήμα των θόλων των τροχών, στο κεντρικό εξόγκωμα του καπό, στον οβάλ αεραγωγό της μάσκας και στα αεροδυναμικά καλύμματα των προβολέων από διάφανο πλαστικό Perspex. Η E-type ήταν όμως μεγαλύτερη -ώστε να έχει χώρους- και ακόμα πιο εντυπωσιακή.\nΠέρα από εντυπωσιακή όμως, η E-type ήταν και πρωτοποριακή στην κατασκευή της. Την εποχή που οι Ferrari, Maserati κ.λπ. είχαν ξεχωριστό πλαίσιο τύπου σκάλας και άκαμπτο πίσω άξονα με φύλλα σούστας, η νέα σπορ Jaguar εμφανίστηκε με μονοκόκ πλαίσιο, όπως της D-type, και ανεξάρτητη πίσω ανάρτηση, που ούτε η αγωνιστική πρόγονός της δεν είχε.\nΈργο του τεχνικού διευθυντή της Jaguar, του θρυλικού Walter Hayes, το ατσάλινο κεντρικό μονοκόκ μπήκε στην παραγωγή ένα χρόνο πριν o Colin Chapman της Lotus το εφαρμόσει στη Formula 1. Πάνω του είναι στερεωμένο ένα σωληνωτό εμπρός υποπλαίσιο, που στήριζε τον κινητήρα, το σύστημα διεύθυνσης και την ανάρτηση. Η εμπρός ανάρτηση ήταν με διπλά ψαλίδια και διαμήκεις ράβδους στρέψης, ενώ η πίσω, με ελικοειδή ελατήρια και το ρόλο των επάνω ψαλιδιών τον έπαιζαν τα ημιαξόνια.\nΤα φρένα ήταν επίσης πρωτοποριακά στην εποχή τους. Αντί για τα συνηθισμένα τότε ταμπούρα, η E-type είχε τέσσερα δισκόφρενα της Dunlop, όπως η αγωνιστική D-type, με τα δύο πίσω εσωτερικά, κολλημένα στο διαφορικό, για μείωση των μη φερόμενων μαζών. Τα φρένα είχαν σέρβο, σε αντίθεση με την κρεμαγέρα του τιμονιού που δεν είχε υποβοήθηση.\nΟ κινητήρας της E-type είναι ο περίφημος 6κύλινδρος σε σειρά XK, με τους δύο επικεφαλής εκκεντροφόρους, που είχε πρωτοεμφανιστεί στην XK120, το 1948. Αρχικά είχε κυβισμό 3,8 λίτρων, αλλά το 1964 μεγάλωσε στα 4,2 λίτρα και η ροπή αυξήθηκε κατά σχεδόν 9%. Η τροφοδοσία γινόταν με τρία κατακόρυφα καρμπιρατέρ SU και στην έκδοση με την υψηλότερη συμπίεση 9:1 η ισχύς έφτανε τους 269 PS (SAE gross). Όμως η καθαρή ισχύς DIN, στο μοντέλο του 1971 δεν ξεπερνούσε τους 173 PS/4.500 rpm με ροπή 31,8 kgm/2.500 rpm.\nΔΕΙΤΕ ΑΚΟΜΑ Το τμήμα Jaguar Reborn κάνει και πάλι καινούργια την E-type σου\nΔΕΙΤΕ ΑΚΟΜΑ Διασώζοντας Jaguar E-type από τα παλιοσίδερα της Ιστορίας\nΟι πρώτες E-type είχαν το παλιό κιβώτιο Moss με την ασυγχρόνιστη 1η, όμως μαζί με τον κινητήρα 4.2 ήρθε κι ένα νέο κιβώτιο, πάλι τεσσάρων σχέσεων, αλλά πλήρως συγχρονισμένων.\nΤο 1966 παρουσιάστηκε η έκδοση 2+2, με 23 cm μακρύτερο μεταξόνιο και δύο επιπλέον θέσεις για παιδιά. Το 1968 ήρθε η βελτιωμένη στα σημεία (αλλά όχι τόσο όμορφη) E-type Series 2, με μετατροπές κυρίως για να ευθυγραμμιστεί με τη νομοθεσία των ΗΠΑ. Η επόμενη -και τελευταία- γενιά, η Series 3, παρουσιάστηκε το 1971 λανσάροντας ταυτόχρονα και το νέο V12 5,3 λίτρων και 276 ίππων.\nΟι E-type Series 3 είχαν όλες το μακρύ μεταξόνιο της 2+2, μεγαλωμένο αεραγωγό μάσκας με καρέ σήτα, φουσκωμένα φτερά και ατσάλινες, χρωμέ ζάντες. Η παραγωγή της E-type σταμάτησε το 1974 και το 1975 αντικαταστάθηκε από τη μεγαλύτερη, πιο ευρύχωρη και πολύ άχαρη XJ-S.\nΗ E-type άφησε ανεξίτηλο το σημάδι της στην ιστορία του αυτοκινήτου. Έχει πολλές φορές ψηφιστεί ως το πιο όμορφο αυτοκίνητο που υπήρξε ποτέ και ως ένα από τα πιο σημαντικά της μεταπολεμικής εποχής. Η Jaguar πολλές φορές προσπάθησε να επαναλάβει την επιτυχία της, όπως π.χ. με την XK8 που φιγουράριζε στο εξώφυλλο του πρώτου τεύχους του DRIVE.\nΣήμερα, εξήντα χρόνια μετά, η Jaguar θέλοντας να τιμήσει αυτήν την επέτειο, θα κατασκευάσει 12 αντίτυπα της E-Type (έξι ζεύγη) με τη συμβολή της Jaguar Classic.\nΔΕΙΤΕ ΑΚΟΜΗ Δοκιμάζουμε την Jaguar E-type S3 4.2 2+2\nΚάθε ζεύγος της «νέας» E-type 60 Edition θα απαρτίζεται από μία κουπέ (Fixed Head Coupe) και μία ανοικτή (Roadster) έκδοση, που θα παραπέμπουν στις E-type ‘9600 HP’ και E-Type ‘77RW’ του 1961.\nΕκείνη τη χρονιά, μια ‘9600 HP’ χρώματος Opalescent Gunmetal Grey, έφυγε από το το Coventry της Βρετανίας και έχοντας στο τιμόνι τον τότε υπεύθυνο δημοσίων σχέσεων της εταιρείας, τον Bob Berry, έφτασε οδικώς στη Γενεύη.\nΤο αυτοκίνητο συγκέντρωσε αμέσως όλα τα φώτα της δημοσιότητας. Όλοι ήθελαν να την οδηγήσουν και έτσι η Jaguar έστειλε στην Ελβετία, ένα ακόμη αυτοκίνητο, την ανοικτή αυτή τη φορά ’77 RW’ στο θρυλικό χρώμα British Racing Green. Την μεταφορά ανέλαβε ο υπεύθυνος εξέλιξης του μοντέλου, ο Norman Dewis.\nΕπιστρέφοντας στο σήμερα, τα αντίτυπα της νέας E-type 60 Edition θα κατασκευαστούν στις εγκαταστάσεις της Jaguar Classic στο Warwickshire και θα είναι έτοιμα έως τον Μάρτιο του 2021, οπότε και συμπληρώνονται τα 60 χρόνια από την πρώτη παρουσίαση του μοντέλου. Τα κουπέ ακούν στο όνομα Flat Out Grey ‘9600 HP’ και τα ρόουντστερ στο Drop Everything Green ’77 RW’.\nJean Rédélé: Monsieur Alpine\nH Alpine ήταν σαφώς η Berlinette, αλλά ήταν επίσης βιομηχανική περιπέτεια και μια λαμπρή αγωνιστική πορεία που συνέθεσε ο Jean Rédélé. O άνθρωπος που άφησε ορφανή την αυτοκινητική σκηνή σαν σήμερα πριν από 13 χρόνια.\nΔευτέρα, 10 Αυγούστου 2020 | Γιάννης Κουτσουφλάκης Επικοινωνία\nΣτην αυγή των μεταπολεμικών χρόνων, ο Jean Rédélé έβαλε στο συρτάρι το φρέσκο δίπλωμα της Ανωτάτης Εμπορικής -και τα όνειρά του για μια καριέρα στη Νομαρχία- για να αναλάβει στην οικογενειακή αντιπροσωπεία της Renault, στη Διέππη. Για τον πιο νέο αντιπρόσωπο στη Γαλλία (ήταν μόλις 24 ετών) αυτό φάνταζε μια ισχυρή πρόκληση. Οι βομβαρδισμένες εγκαταστάσεις της ήταν σχεδόν ερείπια και οι καθυστερήσεις στην παράδοση για ένα παλιό Juva 4 έφταναν τα δύο χρόνια!\nΠολύ γρήγορα, η έλευση του 4 CV και η σαρωτική επιτυχία του επέτρεψαν στον Rédélé να αναπτύξει την επιχείρηση, αλλά και να ανακαλύψει το πάθος του για τους αγώνες. Στο τιμόνι του 4 CV λοιπόν, διήνυε σχεδόν 100 χιλιάδες χιλιόμετρα τον χρόνο με το γκάζι στο πάτωμα. Όμως, μεταξύ της σπορ και της αγωνιστικής οδήγησης, η διαχωριστική γραμμή πολλές φορές είναι δυσδιάκριτη. Ειδικά όταν έχεις να κάνεις με μια μικρή βόμβα των… μόλις 21 αλόγων και στο παρά «τσακ» χάνεις την πρώτη θέση στο ράλι Monte-Carlo του 1952.\nΔΕΙΤΕ ΑΚΟΜΗ Δοκιμάζουμε το Renault 4CV 1947-1961 [video]\nΤο ταλέντο του Rédélé πήρε τη ρεβάνς λίγους μήνες αργότερα, στην Ιταλία, θριαμβεύοντας στο Mille Miglia με εκθαμβωτικό τρόπο. Ωστόσο, κάθε φορά που οι στροφές σε έναν αγώνα λιγόστευαν, εξοργιζόταν που δεν μπορούσε να ακολουθήσει τους ταχύτερους με το μικρό, ανίσχυρο 4 CV. Ήδη, φανταζόταν ένα μικρό, χαμηλό κουπέ, καλοσχεδιασμένο κι ελαφρύ, βασισμένο πάνω στον «ψύλλο» της Renault -la puce.\nΜε το όνομα «Alpine», ως ανάμνηση για τη νίκη του στο Coupe des Alpes, η πρώτη δημιουργία του Rédélé έκανε την εμφάνισή της τον Ιανουάριο του 1955. Τον Jean, που δεν ήταν ούτε μηχανολόγος ούτε μηχανικός, στον σχεδιασμό αυτού του πρώτου μοντέλου καθοδηγούσαν μόνο η αίσθηση και η λογική. Εκείνο που ήξερε όμως ήταν να περιστοιχίζεται, να ακούει και να δείχνει εμπιστοσύνη σε νέους τεχνικούς χωρίς εμπειρία, αλλά δημιουργικούς και συνεγερμένους χωρίς όριο στην κοινή προσπάθεια.\n"O Jean Rédélé χάρισε στη γαλλική αυτοκίνηση μια σπουδαία και ωραία περιπέτεια. Και ένα παλμαρές δαφνοστολισμένο..."\nΗ Alpine λοιπόν, ήταν πρώτα απ’ όλα μια μεγάλη οικογένεια, γεμάτη συναισθήματα και πάθος. Η κλιμάκωση συνεχίστηκε με την εμφάνιση της Berlinette που, υιοθετώντας τα μοτέρ του καινούργιου R8 Gordini, ξεκίνησε την εκπληκτική επιδρομή της στα ράλι.\nΔΕΙΤΕ ΑΚΟΜΗ DRIVE Legends: Alpine A110 1300S 1966-1971\nΕντυπωσιασμένη από αυτό το κύμα επιτυχιών, η Renault αποφάσισε, το 1965, να ανοίξει το δίκτυο πωλήσεών της στα μικρά μπλε αυτοκίνητα. Και στη συνέχεια, από την επόμενη χρονιά κιόλας, να κάνει την Alpine το «αγωνιστικό τμήμα» της. Έτσι γεννήθηκε η Alpine Renault. Αλλά θα ήταν αποκλειστικά η προσωπικότητα του Rédélé που εξέφραζε όλη την ψυχή της. Και τελικά θα απολάμβανε τις υπηρεσίες των Jean-Claude Andruet, Ove Andersson, Jean-Pierre Nicolas, Jean-Luc Thérier, Bernard Darniche...\nΟ Jean Jean Rédélé και ο Amédée Gordini στο σταντ της AlpineRenault στις 12 Ώρες της Reims, την 1η Σεπτεμβρίου του 1965.\nΟι «έμποροι στροφών» όπως αποκαλούσαν οι ίδιοι τους εαυτούς τους, κέρδιζαν σε όλα τα μέτωπα και τελικά εξασφάλισαν για την Alpine, το 1973, τον παγκόσμιο τίτλο στα ράλι.\nΒέβαια, στο βιομηχανικό-παραγωγικό γίγνεσθαι της Alpine, η περιπέτεια ήταν τέτοια στην κυριολεξία. Με άλλα λόγια, χαοτική. Εν τω μεταξύ, το 1972, μια απεργία παρέλυσε την επιχείρηση, με τη Renault να εξαγοράζει ελέγχον μερίδιο στην Alpine.\nΗ διαδοχή ενός μύθου όπως ήταν αυτός της Berlinette θα αποδεικνυόταν μια αποστολή σχεδόν αδύνατη για τις νέες Alpine A 310 και V6. Και τόσο αποκαρδιωτική, που ο Rédélé, που πλέον δεν αισθανόταν αφεντικό στο σπίτι του, πούλησε την εταιρεία στη Renault το 1977. Αφού προηγουμένως πήρε την υπόσχεση ότι ο Ρόμβος θα διατηρούσε τις θέσεις εργασίας στις εγκαταστάσεις της εταιρείας για 15 χρόνια. Η Alpine συνέχισε ως αγωνιστική οντότητα μέχρι το 1978, οπότε και νίκησε στις 24 Ώρες του Le Mans με τους Jean-Pierre Jaussaud και Didier Pironi στο τιμόνι της Renault Alpine A442B.\nΔΕΙΤΕ ΑΚΟΜΗ Renault Alpine GTA V6 Turbo Le Mans 1990-1991\nΣτο «πολιτικό» επίπεδο, οι νέες Alpine, πολύ φρόνιμες, τυπικά σπορ μοντέλα «Régie», με πενιχρή διανομή από το δίκτυο της Billancourt δεν θα πουλούσαν. Και o Ρόμβος θα αποφάσιζε να βάλει τελεία και παύλα σε αυτό το ταξίδι το 1995.\nΟ Rédélé συνέχισε ως μέλος της Renault Sport, όπως ονομαζόταν πια από το 1976, μέχρι τη σύνταξή του. Έτσι, ο άνθρωπος που έφτιαξε ένα δικό του «Renault» για δική του χρήση, ολοκλήρωσε την καριέρα του με τη Formula 1, ζώντας όλη τη ζωή του ταγμένος στον Ρόμβο.\nΟ Rédélé έφυγε από τη ζωή στις 10 Αυγούστου του 2007, σε ηλικία 85 ετών, και αναπαύεται στο κοιμητήριο της Μονμάρτης, στο Παρίσι.\nH Alpine του Rédélé με μια ματιά\n1955 Γέννηση της Alpine\n1962 Παρουσίαση της Α 110\n1971 Λανσάρισμα της Α 310\n1973 Πρωταθλήτρια στο WRC\n1977 Εξαγορά από τη Renault\n1978 Νίκη στις 24 Ώρες του Le Mans\n1991 Λανσάρισμα της Α 610\n1995 Τερματισμός της παραγωγής


Τα 10 καλύτερα ξενοδοχεία κοντά σε: Περιφερειακό Αεροδρόμιο Ουάσ. Κάουντι (HGR)\nΔιεθνές Αεροδρόμιο Νταλς (IAD)\nΞενοδοχεία κοντά σε: Miller House Museum\nΤα καλύτερα ξενοδοχεία κοντά στο αεροδρόμιο (Hagerstown, Μέριλαντ)\nΞενοδοχεία κοντά σε: Περιφερειακό Αεροδρόμιο Ουάσ. Κάουντι (HGR)\n257 από 547 καταλύματα ταιριάζουν με τα φίλτρα που έχετε επιλέξει. Απαλοιφή όλων των φίλτρων\nΦίλτροΣε οποιαδήποτε απόσταση από: Wash. County Regional Airport\n1,8 χλμ. από Wash. County Regional Airport\n1,5 χλμ. από Wash. County Regional Airport\n1,7 χλμ. από Wash. County Regional Airport\nHagerstown: Αυτό είναι ένα από τα ξενοδοχεία που δέχτηκαν τις περισσότερες κρατήσεις τις τελευταίες 60 ημέρες.\n10,1 χλμ. από Wash. County Regional Airport\n5,0 χλμ. από Wash. County Regional Airport\n9,5 χλμ. από Wash. County Regional Airport\n8,0 χλμ. από Wash. County Regional Airport\n9,2 χλμ. από Wash. County Regional Airport\n7,3 χλμ. από Wash. County Regional Airport\n9,9 χλμ. από Wash. County Regional Airport\n8,4 χλμ. από Wash. County Regional Airport\n9,0 χλμ. από Wash. County Regional Airport\n9,8 χλμ. από Wash. County Regional Airport\n8,7 χλμ. από Wash. County Regional Airport\n10,7 χλμ. από Wash. County Regional Airport